Posle poraza od Voždovca Partizan ide na noge nepobedivoj Vojvodini\nSo ili melem na ranu\nProlazna slabost ili uvod u krizu, reperkusije Partizanovog prvenstvenog poraza od Voždovca, posle celih godinu dana superligaške nepobedivosti, biće jasnije nakon derbija petog kola sa Vojvodinom, ove nedelje u Novom Sadu.\nBeograd 12. avgust 2017. 09:56\nTradicija ide u prilog crno-belima, jer su od 164 prethodna duela dobili čak 86, od čega 34 na "Karađorđu", tj. dva puta više od domaćina (42), s tim što su crveno-beli poslednjih sezona češće izbacivali Parni valjak iz koloseka nego ranije. Gosti iz Humske imaju i skuplji, ne mnogo renoviran tim, dok je u svlačionici domaćina ovog leta bilo prometnije nego na korzou. Posle ekspresne eliminacije iz borbe za Ligu Evrope "odleteo" je i trener Radoslav Batak, dok rival ima još jednu šansu da, preko Videotona, stigne do još najmanje šest međunarodnih utakmica ove jeseni.\nZbog svega pobrojanog niko ne dovodi u pitanje Partizanovu ulogu favorita, ali šampionovi hronični problemi u defanzivi, odnosno lakoća primanja golova, podižu šanse drugoplasirane ekipe, jedine koja prati maksimalan učinak lidera Crvene zvezde od početka prvenstva. Kao u priči o ranjenom lavu, u beogradskom klubu se nadaju da će pokazati zube baš sada kada su drugi osetili njegovu "krv", dok će Novosađani gledati da iskoriste trenutak, tj zadaju novi, još teži udarac.\nU nameri da predupredi loš scenario stručni štab branioca titule u tim bi trebalo da vrati zadnjeg veznog Luiza Evertona, pošteđenog protiv Voždovca, a izleteće verovatno golman Filip Kljajić i desni štoper Lazar Ćirković. Obojica zbog krupnih grešaka i baš upadljive nesigurnosti na nekoliko poslednjih utakmica, zbog čega na terenu valja očekivati Nemanju Stevanovića (među stativama) i Nemanju R. Miletića, desnog beka koji je kroz karijeru igrao i na mestu centralnog defanzivca. Nebojša Kosović nije u idealnoj formi, ali razlog njegovog sigurnog izostanka je povreda kolena.\nVanić: Da iskoristimo njihove poteškoće\n- Dao bih prednost protivniku. Znam gde smo jači, kao što je evidentno da Partizan u nekim segmentima ima problema. Svesni smo da to nije u napadu, ali imaju malo poteškoća u odbrani gola i to ćemo pokušati da iskoristimo. Najvažnije je da uđemo u meč bez straha, da se nadmećemo i da pobedimo - kaže trener Vojvodine, kojem meč sa šampionom pred punim stadionom nije pritisak već zadovoljstvo.\nĐurđević, Stojković, Leonardo...\nAko je verovati generalnom direktoru Milošu Vazuri, napadač Uroš Đurđević neće u Olimpijakos, jer "nema nikakvih ponuda i pregovora", bivši golman Vladimir Stojković ima pruženu ruku uprave, ali o njegovom povratku "odlučuju" trener Miroslav Đukić i sportski direktor Ivica Iliev", dok Leonardo da Silva Souza neće natrag u Humsku, pošto ga je "Partizan prodao i šalje licencu Al Ahliju, da bi mogao da igra".


Sutra će se održati sastanak predstavnika Željezničara, Sarajeva, Slobode, Tuzla sitija i Veleža, a zaključci će biti objavljeni u javnost.\nSastanak čelnika pet klubova učesnika Premijer lige Bosne i Hercegovine bit će održan sutra ujutro u 10h. Riječ je o ekipama Željezničara, Sarajeva, Slobode, Tuzla sitija i Veleža, koje su u nekoliko navrata odbile prisustvovati na sastancima klubova Premijer lige s rukovodstvom NFSBiH, s tim da su predstavnici Slobode ipak bili prisutni na posljednjem sastanku vezanom za marketinške obaveze klubova.\nSastanak pomenutih pet klubova Premijer lige bit će održan sutra u hotelu “President” na putu između Zavidovića i Tuzle. Nakon sastanka predviđeno je obraćanje predstavnicima medija na kojem će biti prezentirani zaključci doneseni na okupljanju.\nPrethodni članakTOŠK pokazao snagu u pripremnoj utakmici\nNaredni članakRegistrovan prvi slučaj virusa korona u olimpijskom selu


Sutra je državni praznik, ali se praznuje radno: Imate li u tom slučaju pravo na duplu dnevnicu? - 24sedam Sutra je državni praznik, ali se praznuje radno: Imate li u tom slučaju pravo na duplu dnevnicu? - 24sedam\nStav Ministarstva za rad i socijalnu politiku jeste da se ovaj datum tretira poput na primer Svetog Save\nSutra se obeležava Dan srpskog jedinstva, slobode i nacionalne zastave, ali će se on praznovati radno.\nStav Ministarstva za rad i socijalnu politiku jeste da se ovaj datum tretira poput na primer Svetog Save, Dana pobede ili Dan sećanja na srpske žrtve u Drugom svetskom ratu. To nije samo praksa u Srbiji, već i u drugim državama.\nMali: Penzioneri 22. septembra dobijaju po 50 evra na račune\nSrbija i Republika Srpska prvi put su prošle godine obeležile zajednički praznik, Dan srpskog jedinstva.\nDatum 15. septembar je izabran jer je tog dana, 1918. godine, probijen Solunski front.\nDan primirja u Prvom svetskom ratu je sledeći državni praznik, a on se praznuje 11. novembra. To će biti neradni dan za kada vam sleduje i čuvena dupla dnevnica (ili slobodan dan).\nŠta ako morate da radite na državni praznik (kada je neradni dan)?\nZaposleni ima pravo da odsustvuje na dan praznika za koji je zakonom propisano da se ne radi i za to vreme ostvaruje pravo na naknadu zarade, odnosno ako radi na dan praznika ostvaruje pravo na uvećanu zaradu za rad na dan praznika samo za onoliko dana koliko je Zakonom propisano da se taj praznik praznuje.\nDodatno, poslodavci vam mogu ponuditi i “zamenski” slobodan dan, ukoliko vaše radno vreme ne može drugačije da se organizuje. Sve je naravno, stvar dogovora sa vašim poslodavcem, ali mu ukažite ukoliko mislite da vaša zakonska prava nisu ispoštovana.\n“Nekada je u nemačkim firmama u Srbiji radilo 17.000 ljudi, a danas ih je mnogo više”\nPrema Zakonu o radu, zaposleni koji radi na dan praznika koji je po zakonu neradan dan ima pravo na uvećanu zaradu u visini utvrđenoj opštim aktom i ugovorom o radu, a najmanje 110% od osnovice, prenosi Telegraf biz.\nZloćudni rak krvi urniše ljudima imunitet, a godišnje od njega oboli na stotine Srba\nNaučnici žele da vaskrsnu vunastog mamuta i dobili su 15 miliona dolara da to ostvare\n#dnevnica #Praznik #radni dan\nStiže još po 20 evra građanima: Vlada danas usvojila Predlog zakona o isplati novca\nZavršena raspodela dela nekretnina bivše SFRJ: Evo šta je Srbija nasledila


Prijedor: Uhapšen zbog silovanja maloletnice – FOTO - GradPrijedor.com - Portal grada Prijedora\nHome»Hronika»Prijedor: Uhapšen zbog silovanja maloletnice – FOTO\nPrijedor: Uhapšen zbog silovanja maloletnice – FOTO\nDragan Kljajić (21) zvani Frka iz Prijedora uhapšen je sinoć zbog sumnje da je silovao 17-godišnju devojku iz tog grada koju je strpao u automobil, a potom je na silu odvukao u devastiranu kuću gde je silovao!\nKako saznajemo u CJB Banjaluka silovanje se dogodilo juče oko 18.30 časova u mestu Petrovo kod Prijedora. Dva sata kasnije celi slučaj policiji je prijavila majka maloletnice, nakon što je saznala da joj je ćerka napadnuta. Maloletnica je potom upućena na pregled u Dom zdravlja u Prijedoru i lekari su potvrdili da na njoj postoje tragovi nasilja koji ukazuju na silovanje.\n– Posle prijave policija je pokrenula istragu i operativnim radom na terenu utvrdili smo identitet osumnjičenog. Reč je o Draganu Kljajiću zvanom Frka koji je oko 22.30 časova uhapšen u Petrovu. Kljajić je sproveden u policiju i tokom kriminalističke obrade priznao je da je devojku pokupio automobilom, a potom je odvezao u jednu napuštenu kuću u Petrovu gde je silovao. Pritisnut dokazima osumnjičeni je istražiocima otkrio sve detalje nedela – kaže izvor blizak istrazi.\nKjajić je oko 15.30 časova predat u nadležnost Okružnog tužilaštva u Banjaluci. Na teret mu se stavlja krivično delo silovanja za koje je zakonom zaprećena kazna od tri do 15 godina zatvora. Posle saslušanja tužilaštvo će odlučiti o eventualnom predlogu za određivanje jednomesečnog pritvora, a odluka će biti poznata sutra.


Instant plaćanja uživo u EU: Transfer 15.000 evra za 10 sekundi | Gde Investirati\nEvropsko veće za plaćanja predstavilo je 21. novembra Sepa Instant Credit Transfer (SCT Inst) šemu kao odgovor na zabrinutost da bi pojavljivanje novih domaćih platformi, kao što je Faster Payments u Velikoj Britaniji, moglo dovršiti stvaranje fragmentiranog tržišta u Evropi, slično onome koje je postojalo u redovnim plaćanjima u prošlosti.\nPrema SCT Inst planu, ljudi i korporacije će moći da transferišu do 15.000 evra u roku od 10 sekundi, 24/7 u sedmici, 365 dana u godini, preko granica između računa u bilo kojoj od 34 SEPA države. PSP-ovi koji žele da povećaju limit i brzinu transakcije mogu se bilateralno ili multilateralno sporazumeti da to učine.\nNa početku pristupili su šemi pružaoci usluga plaćanja iz Austrije, Estonije, Nemačke, Italije, Letonije, Litvanije, Holandije i Španije, što znači da njihovi korisnici mogu napraviti i primati instant plaćanja u evrima unutar svojih nacionalnih granica i preko granice sa drugim prihvatiocima.\nPSP-ovi iz Belgije, Finske, Nemačke, Malte, Holandije, Portugala i Švedske bi trebalo da budu umreženi 2018. i 2019. godine, a SCT Inst progresivno će obuhvatiti više od 34 evropske zemlje.\nU međuvremenu, sedam velikih mehanizama za obračun i poravnanje (CSM) – uključujući EBA Clearing, Equens Worldline, Iberpay i Stet – biće u mogućnosti da podrže SCT Inst transakcije od novembra. Pored toga, platforma za poravnanje instant plaćanja Evropske centralne banke će ući u arenu krajem 2018. godine.\nJavier Santamaría, predsedavajući EPC-a, kaže:\n“SCT Inst šema svojim brojnim prednostima u potpunosti učvršćuje evropska plaćanja bilo gde, u bilo kojem trenutku digitalnog sveta”. SCT Inst je jedina regionalna inicijativa ove vrste u svetu. Zajednica evropskih plaćanja može biti ponosna na posao koji je postignut da bi instant kreditni transferi danas postali realnost”.\n“Mogu samo da podstaknem PSP-e koji se nisu pridružili SCT Inst-u da to što pre moguće učine. Ova poboljšana integracija evropskih plaćanja imaće ogromne prednosti za evropske potrošače i preduzeća”, izveštava Indikator.ba.\nPrevious Evro danas 119,36 dinara\nNext Azijske berze: Ulagači oprezni, dolar stabilan\nTags EUinstant plaćanjaPSPSCTtransfer novca\nIstorija je puna trgovinskih ratova. U većini slučajeva, posledice su uglavnom ekonomske – trgovinske barijere se uspostave, a zatim slede odgovori.\nKOLIKO ČESTO VOZITE BICIKL? Pogledajte šta sve može ova mobilna aplikacija\nOvo je verovatno najnaprednija besplatna mobilna aplikacija sa širokim spektrom mogućnosti za svakog biciklistu.


OČAJNIČKI POTEZ VAŠINGTONA: Amerikanci uvode sankcije kompanijama koje grade Severni tok 2! | Najnovije vesti - Srbija danas\n18.12.2019. • 15:07 Tanjug\nOČAJNIČKI POTEZ VAŠINGTONA: Amerikanci uvode sankcije kompanijama koje grade Severni tok 2!\nDato "zeleno svetlo" za sankcije SAD za Severni tok 2. Rusi poručuju da to neće obustaviti izgradnju gasovoda.\nRuska agencija Tass istovremeno prenosi da je portparol Kremlja Dmitrij Peskov poručio da američke sankcije neće obustaviti izgradnju Severnog toka 2.\n- Moguće američke sankcije protiv Severnog toka 2 krše međunarodno pravo, one predstavljaju savršen primer nelojalne konkurencije i širenja njihove veštačke dominacije na evropskim tržištima nametanjem skupljih i nekonkurentnih proizvoda evropskim potrošačima - skupljeg prirodnog gasa - rekao je Peskov novinarima.\nPrema njegovom mišljenju, "ni Moskva ni evropske prestonice, Berlin ili Pariz ne odobravaju takve akcije".\nProjekat gasovoda Turski tok, koji ide od Rusije do Turske, čija se vrednost procenjuje na oko 12 milijardi dolara, takođe je pomenut u zakonu, ali s obzirom na to da taj cevovod treba da bude otvoren početkom januara, sankcije bi bile neefikasne, zaključuje CNBC.\nPotpisano: Spajaju se Fijat i Pežo, rođen je četvrti auto-gigant!\nZnate li zbog čega Žiču i Studenicu DNEVNO poseti preko 100 Kineza?\nGasovod Severni tok 2 sankcije SAD


Re-set samit: Digitalizacija kao izazov današnjice i potreba budućnosti - Advertiser Serbia\nS ovim u veziAdria Media GrupaDigitalkonferencijePKSRegion\nBEOGRAD – Na četvrtoj onlajn konferenciji, pod nazivom „Digitalizacija – transformacija proizvoda i procesa“, koja je održana danas u okviru Re-set summita, koji organizuje Adria Media Group u strateškom partnerstvu sa Privrednom komorom Srbije, govorilo se o značaju tehnologije, prednostima i problemima u digitalnom svetu\nNa samom početku konferencije obratila se guvernerka Narodne banke Srbije Jorgovanka Tabaković, koja je istakla veliki doprinos razvoju inovacija u bankarskom sistemu koje poboljšavaju kvalitet života, zatim detaljno predstavila rezultate NBS, kao i mogućnosti koje svaki građanin može iskoristiti putem najsavremenijih bankarskih servisa. Ona je najavila i uslugu koju će banke pružiti od marta 2021., a to je da od kuće možete da transferišete novac samo ako znate broj mobilnog a ne i računa. Guvernerka je naglasila i da je u ovoj godini za više od 100 odsto porastao promet roba i usluga putem interneta, a uskoro će biti predstavljen i registar svih start-ap kompanija u Srbiji.\nU uvodnom delu „Otvoreno o digitalnoj agendi“ razgovarali su Mihailo Jovanović, direktor Kancelarije za informacione tehnologije i elektronsku upravu Vlade RS, i Vladan Dabović, specijalni savetnik Ekonomskog instituta. Mihailo Jovanović je govorio o dosadašnjem ulaganju u digitalizaciju i koliko je značajna njena primena za građanina, a ekskluzivno je najavio i otvaranje data centra u Kragujevcu u decembru.\nU tri panela učesnici su razmenili mišljenja i podelili svoja znanja i iskustva u vezi sa\nU prvom panelu, koji je moderirao Vladan Dabović, specijalni savetnik Ekonomskog instituta, učestvovali su Miloš Cvetanović, državni sekretar Ministarstva trgovine, turizma i telekomunikacija, Vladimir Lučić iz Telekoma Srbija, Goran Ličanin iz kompanije Huawei CEE&Nordic i Zoran Banjac, predstavnik Vlatacomom Instituta. Oni su se složili da ulaganje u infrastrukturu i telekomunikacije daje najveći rast BDP. Državni sekretar najavio je uvođenje brzog interneta i u najruralnije delove Srbije do 2025. godine.\nDrugim panelom pod nazivom „Nova generacija plaćanja“ moderirala je Kjara Cvetinović iz Udruženja banaka Srbije. Panelisti, među kojima su bili Dragana Stanić, viceguvernerka Narodne banke Srbije, Katarina Ocokoljić iz Privredne komore Srbije, Vladimir Vasić, generalni sekretar Udruženja banaka Srbije, Miroslav Pivić, savetnik IO Direktne Banke, Marija Popović, predsednica IO Mobi banke, i Vladimir Dornik iz OTP banke Srbija pokrenuli su pitanja o razvoju mobilnog bankarstva, značaju instant plaćanja, narednim koracima i novim uslugama koje su planirane u narednom periodu.\nO digitalnim trendovima i brzom prilagođavanju promenama, važnosti povezivanja IT sektora i tradicionalne industrije i uspešnim primerima u biznisu pričali su Marjan Stojanović iz Privredne komore Srbije, Vuk Guberinić, osnivač i direktor kompanije CarGo technologies, Dušan Vasiljević, direktor Western Balkans Consulting Global i Srđan Plamenac iz Tehnomanije, dok je moderator bio Vladan Dabović, specijalni savetnik Ekonomskog instituta.\nKompletnu konferenciju možete detaljno pogledati na linku re-setsummit.adriamediagroup.com/agenda/re-set-ekonomija/digitalizacija-transformacijaproizvoda/.\nU petak, 20. novembra, održava se poslednja konferencija posvećena ekonomiji „Turizam pokretač privrede od 2021. godine“, čiji prenos uživo možete pratiti na sajtu re-set-summit.adriamediagroup.com/.\nRe-set summit traje do 27. novembra, a teme koje će biti u fokusu sledeće nedelje su: obrazovanje, zdravstvo i održiva budućnost.


Prevođenje sa italijanskog na slovenački jezik\nOvera sudskog tumača i prevodi dokumenata sa italijanskog na slovenački jezik\nPrevod sa italijanskog na slovenački\nOvera sudskog tumača i prevodi dokumenata sa italijanskog na slovenački jezik - Audio verzija\nBesplatni online prevod sa italijanskog na slovenački jezik\nZa online prevod sa italijanskog na slovenački jezik ne garantujemo kvalitet. Prevod na ovaj način ne može biti 100% tačan. Najbolje je da se obratite našem najbližem centru za tačan prevod.\nPrevod svih vrsta sadržaja, a posebno dokumenata sa italijanskog na slovenački jezik za naše stručnjake predstavlja pravi izazov, najpre zato što smo među jedinima koji pružaju ovu vrstu usluge, uzevši u obzir da je u našoj zemlji vrlo mali broj prevodilaca i sudskih tumača koji su specijalizovani za slovenački jezik.\nKada je u pitanju prevod dokumenata sa italijanskog jezika na slovenački, vrlo je bitna overa ovlašćenog sudskog tumača, jer se jedino stavljanjem njegovog pečata klijentima omogućava da dobiju dokument koji je važeći sa pravnog stanovišta. Naime, osnovna uloga pečata koji stavlja sudski tumač na preveden dokument jeste da potvrdi njegovu istovetnost originalu, pa se upravo zato od klijenata zahteva da prilikom slanja materijala na prevod dostave i originalan dokument na uvid. Dokumenta nam možete doneti lično i to u bilo koju od preko 20 poslovnica Akademije Oxford u Srbiji ili nam ih možete poslati preporučenom pošiljkom preko "Pošte", odnosno kurirskom službom. A kako izlazimo u susret svim zahtevima naših klijenata u najvećoj mogućoj meri, u prilici smo i da vam ponudimo hitan prevod, odnosno prevod koji se radi u roku koji vi zahtevate, a koji je uvek znatno kraći od onoga koji vam ponude naši koordinatori. Samo u tom slučaju nam možete dokumentaciju dostaviti na meil, dok nam original na uvid možete dostaviti i naknadno, ali svakako u predviđenom roku, kako bismo uspeli da ispoštujemo vaš zahtev i omogućimo vam da prevod dobijete na vreme.\nNaši prevodioci nisu samo specijalizovani za prevode dokumenata i drugih materijala sa italijanskog na slovenački, već i za usmeno prevođenje, ali i korekturu tekstova. A kako oni, uz visoke stručne kvalifikacije imaju i dugogodišnje iskustvo u pružanju usluga simultanog, konsekutivnog, ali i prevođenja pomoću šapata, sasvim smo uvereni da će ispuniti i vaša očekivanja, te da će događaj koji organizujete proteći u najboljem redu. Uz sve to, kada budete organizovali neku međunarodnu konferenciju ili sličan događaj, imajte na umu da vam nudimo i iznajmljivanje opreme za simultano prevođenje najboljeg kvaliteta, a po izuzetno pristupačnim cenama.\nPrevodi tekstova iz svih oblasti sa italijanskog jezika na slovenački\nNa vaš zahtev prevodimo i tekstove različite tematike i složenosti. Osim onih iz oblasti politike, ekonomije i prava, sa italijanskog na slovenački jezik prevodimo i tekstove iz oblasti: turizma, ekologije i zaštite životne sredine, finansija, medicine, filozofije, ali i bankarstva, menadžmenta, psihologije, komunikologije, sociologije, te bilo koje grane društvenih i prirodnih nauka.\nUz tekstove, prevodimo i lična i poslovna dokumenta, ali i medicinsku, tehničku i tendersku dokumentaciju.\nTako, naši prevodioci i sudski tumači sa italijanskog na slovenački prevode: izvod iz matičnih knjiga (rođenih, venčanih i umrlih), ličnu kartu, vozačku dozvolu, uverenje o državljanstvu, pasoš, ali i rešenje o osnivanju pravnog lica, statut i osnivački akt, kao i sve vrste poslovnih izveštaja, te bilanse stanja i uspeha, kao i svu ostalu dokumentaciju koja spada u domen lične i poslovne.\nPrevodimo i lekarske nalaze sa italijanskog na slovenački jezik, ali i uputstva za lekove i karakteristike proizvoda, te specifikacije farmaceutskih proizvoda.\nOsim tehničke i dokumentacije za tender, prevodimo i građevinske projekte i uputstva za rukovanje.\nPrevođenje web sajtova sa italijanskog na slovenački jezik\nKako se Italija graniči sa Slovenijom, podrazumeva se da su među građanima ovih zemalja jake poslovne veze, pa nam se upravo zato mnogi klijenti obraćaju sa zahtevom da za njih prevedemo web sajt sa italijanskog na slovenački ili u obrnutom smeru. A uzevši u obzir da na prevođenju sajtova, softvera, online kataloga i web prodavnica, osim prevodilaca rade i IT stručnjaci, slobodno možemo reći da smo najbolji u ovom poslu, te da klijentima pružamo maksimalan kvalitet prevoda po najkonkurentnijim cenama.\nUz to, u našem timu su i oni prevodioci koji su isključivo usmereni na prevođenje sadržaja iz oblasti marketinga, tako da će za vas izraditi prevod PR tekstova, flajera, brošura, letaka, plakata, ali i vizit kartica i ostalih sadržaja. Sama činjenica da je njihovo polje delovanja upravo marketing, te da imaju višegodišnje iskustvo u ovim poslovima je dovoljna da znate da će marketinška poruka koja postoji u originalnom materijalu na pravi način biti preneta i u prevodu.\nPrevodi, sinhronizacija i titlovanje serija sa italijanskog jezika na slovenački\nPrevodi audio i video materijala sa italijanskog na slovenački, sami po sebi nisu naročito posebni. Ali ako tome dodate i mogućnost titlovanja i sinhronizacije prevedenog sadržaja koju vam nudi Prevodilački centar Akademije Oxford, onda ćete shvatiti da smo mi definitivno najbolja opcija za ovakvu vrstu prevoda! Kada naši prevodioci i sudski tumači završe svoj deo posla, preuzimaju titleri - stručnjaci koji se profesionalno bave titlovanjem sadržaja ili, pak grupa umetnika koja je zadužena za posao snhronizacije. Tako, na jednom mestu dobijate željene usluge, a po završetku našeg rada imate filmove, reklamne poruke, serije, emisije ili bilo koju drugi vrstu audio i video materijala spremnu za plasiranje.\nPrevođenje udžbenika sa italijanskog na slovenački jezik\nČak i ukoliko su vam potrebni prevodi knjiga, časopisa, novinskih članaka i udžbenika, vrlo rado ćemo ispuniti vaše zahteve i u optimalno kratkim rokovima, a po atraktivnim cenama ih izraditi za vas.\nUz to, prevodimo i naučne radove, ali i patente, te rezultate naučnih istraživanja, kao i diplomske i seminarske radove, diplome i dodatke diplomi, svedočanstva završenih razreda osnovne i srednje škole, ali i svih onih dokumenata koji se predaju nadležnim institucijama, a spadaju u segment obrazovanja (prepis ocena, potvrda o redovnom školovanju, potvrda o položenim ispitima i druga).\nza italijanski i slovenački jezik


Najavljene šire nadležnosti tužilaštva\nBeta\t 5. oktobra 2016. 11:20\nNovi Zakon o organizaciji nadležnosti državnih organa u suzbijanju organizovanog kriminala, korupcije i terorizma naći će se pred poslanicima tokom jesenjeg zasedanja, a njegovo usvajanje omogućiće širenje nadležnosti Tužilaštva za organizovani kriminal, izjavila je danas ministarka pravde Nela Kuburović.\nNa skupu o srpsko-francuskoj saradnji u borbi protiv nedozvoljene trgovine oružjem i terorizma, ministarka Kuburović je rekla da novi zakon predvidja formiranje posebnih odeljenja u višim javnim tužilaštvima u Beogradu, Novom Sadu, Kraljevu i Nišu, koja bi se isključivo bavila krivičnim gonjenjem počinioca koruptivnih dela.\n“Za najteže oblike organizovanog kriminala imaćemo centar za teritoriju čitave Srbije, a taj centar biće Tužilaštvo za organizovani kriminal, dok bi Viša javna tužilaštva u Beogradu, Novom Sadu, Kraljevu i Nišu bili regionalni centri”, rekla je ministarka na skupu u Beogradu.\nKako je navela, tim zakonom veliki broj državnih organa dobiće oficire za vezu sa tužilaštvom i policijom kako bi se olakšalo gonjenje počinilaca organizovanog kriminala.\n“Kod najsloženijih predmeta organizovanog kriminala neophodan je najveći stepen saradnje svih državnih institucija sa policijom i javnim tužilaštvom kako bi se obezbedilo efikasno upravljanje istragom i krivičnim gonjenjem. Tada će tužioci moći da formiraju udarne grupe kao timove službenika različitih organa koji će imati samo jedan cilj – privodjenje pravdi organizovane kriminalne ili terorističke grupe”, rekla je Kuburović.\nOna je dodala da je Ministarstvo pravde uvažilo inicijativu MUP-a i izradilo izmene i dopune krivičnog zakona koje predvidjaju povećanje zakonskog minimuma kazni zatvora za proizvodnju, držanje i promet nedozovljenog i nelegalnog oružja.\n“Do sada je bio propisan minimum od šest meseci zatvora za ta krivična dela a u nacrtu izmena i dopuna predvidjeno je da sud može da izrekne minimalnu kaznu zatvora godinu dana”, kazala je ministarka.\nOna je dodala da će u slučajevima veće količine zabranjenog oružja ili sredstava velike razorne moći kazna učiniocu iznositi od dve do 12 godina zatvora, umesto dosadašnjih deset.\nPobegla pred porođaj iz bolnice – da bi prošvercovala 120 kilograma duvana\nPreokret: Evo zašto su advokati Zorana Marjanovića danas…


Upozorenje State departmenta amerikancima koji putuju u BiH - 2004-12-28\nVlada Sjedinjenih Država izdala je posebno upozorenje svojim gradjanima koji putuju u Bosnu i Hercegovinu. U ovom novom upozorenju State departmenta, ne savjetuje se direktno amerikancima da ne putuju u BiH, ali se kaže da budu oprezni o mogućim promjenama sigurnosne situacije.\nAmerički gradjani se upozoravaju da u BiH još uvijek postoji rizik od poveremnog lokalnog političkog nasilja, neeksplodiranih mina i pojačanog nivoa kriminalnih aktivnosti. Lokalno nasilje, u vezi političkog razvoja dogadjaja, se može desiti bez ikakvog upozorenja, upozoravaju iz State departmenta.\nMedjunarodna zajednica, uključujući američke interese nastavlja biti meta povremenih prijetnji. Uz to, pojačani napori na hapšenju osoba optuženih za ratne zločine rezultirali su izolovanim lokalnim protestima u 2004. godini.\nAmbasada Sjedinjenih Država je u prošlosti zatvarana kada je trebalo bolje sagledati sigurnosnu situaciju, i može to ponovo učiniti. U isto vrijeme Ambasada u Sarajevu će nastaviti sa naporima pružanja hitnih usluga američkim gradjanima, kaže se u upozorenju State departmenta izdatom sinoć.\nAmerikanci koji posjećuju BiH trebaju kontaktirati ambasadu u Sarajevu o promjenama sigurnosne situacije u toj zemlji, kaže se upozorenju State departmenta i preporučuje da se registriraju kod ambasade dok su u BiH.


HJK Helsinki - Blic Sport\nKvalifikacije za LŠ: Seltik može i bez Šćepovića, debitovao tata Kuzmanović\nKompletirani su svi prvi mečevi trećeg kola kvalifikacija za Ligu šampiona i veliki posao napravio je Salcburg pobedom na svom terenu nad Malmeom sa 2:0, kao i Bazel trijumfom u gostima protiv Leha sa 3:1. Revanš susreti su narednog utorka i srede.\nKleo: Neću otići iz Partizana bez Lige šampiona\nGolovi za Evropu sa brazilskim šmekom. Lako je Partizanu kada Gabrijel Kordova Kleo nemilosrdno trese mreže protivnika. U julu i avgustu, kada se samba igra najvatrenije, Kleo je sa pet golova na četiri utakmice crno-bele doveo na kapiju Lige šampiona. Ključ je u njegovim i rukama kolega iz tima koji žele posle sedam godina da ponove podvig i pređu magičnu crtu između elitnih i prosečnih klubova.\nKo su potencijalni Partizanovi rivali?\nU sredu su na programu bili revanš mečevi trećeg kola kvalifikacija za Ligu šampiona, a Partizan je saznao imena potencijalnih rivala u plejofu: crno-beli će za suparnika dobiti Bazel, Anderleht, Kopenhagen, Hapoel Tel Aviv ili Spartu iz Praga.\nPartizanov novi korak ka LŠ - brzo ohladiti Fince\nMladen Krstajić će, bez obzira na probleme sa povredom, izaći na teren u sredu u Helsinkiju, kako bi pomogao da Partizan sačuva prednost od tri gola (3:0) iz prvog meča trećeg kola kvalifikacija za Ligu šampiona. Srpski prvak juče u 18 časova krenuo je u Finsku, a kapiten ekipe želi svojim prisustvom na trenu da pokaže saigračima koliko je važno da svaki pojedinac da i više od svog maksimuma kako bi se izborio plasman u plej-of Lige šampiona.\nStanojević: Protiv Finaca je svaka pobeda dobrodošla\nTrener Partizana Aleksandar Stanojević rekao je da bi u utakmici protiv Helsinkija, koja se u trećem kolu kvalifikacija za Ligu šampiona igra u sredu od 20 časova i 45 minuta, bio zadovoljan bilo kojom pobedom ali i da najverovatnije u timu neće biti kapitena Mladena Krstajića.\nKrstajić se oporavlja, možda zaigra u sredu\nKapiten fudbalskog kluba Partizan Mladen Krstajić oporavlja se od povrede koja je ozbiljno dovela u pitanje njegov nastup u prvom meču sa Helsinkijem koji se igra u okviru kvalifikacija za Ligu šampiona.


Ulica po ulica... Grad otvorenog srca\nNaslovna » Izlasci » Nova godina 2015 » Ulica po ulica… Grad otvorenog srca\nNeko drugi 31. decembar 2014. Nova godina 2015 Postavite komentar\nVeć smo najavili prvojanuarsku humanitarnu akciju i dobar novogodišnji provod na Novom Beogradu, u Borči i Požeškoj, a sada predstavljamo sve ono što čini humanitarni Beograd – Grad otvorenog srca.\nOpština Obrenovac, po peti put, organizuje 1. januara od 12.00 do 15.00 na Trgu dr Zorana Đinđića manifestaciju „Obrenovac – grad otvorenog srca“. Deci Obrenovca će Novu godinu poželeti muzičari, pesnici, plesači, klovnovi i drugi zabavljači.\nProgram, koji će se odvijati na gradskom trgu, sastojaće se iz tri dela. U prvom će se predstaviti Dečji gradski hor „Kruna od nota“, Dramski studio JP SKC, dečji ansambl Centra za očuvanje tradicije i kulture „Tent“, Centar „MS Inovacije“ i dečji pesnici I. Kolarov i B. Stevanović. Potom će biti dodeljene nagrade najuspešnijim učesnicima likovnog i literarnog konkursa. U ovom delu programa predstaviće se i deca koja su u protekloj školskoj godini postigla izuzetne rezultate u različitim oblastima – sport, umetnost, nauka, pod sloganom „Najbolje od nas“.\nU drugom delu programa predstaviće se KUD „Kruna“ iz Velikog Polja, polaznici škole glume Marije Medenice u predstavi „Pepeljuga“, kao i plesni studio „Idea“. I ove godine je pripremljena Dečja olimpijada „Igre bez granica“, u kojoj će pored dece učestvovati i nekoliko klovnova.\nTreći deo manifestacije čini predstava „Milica, Marica i kulturna zavrzlamica“, kao i zajednički ples sve dece. U okviru radionica za decu biće organizovani face painting, likovna radionica „Vredne ruke našeg grada“, predstaviće se Šahovski klub „Kapablanka“ i biće organizovan nastup Deda Mrazeva na motorima iz Moto kluba „Warriors“.\nOpština Rakovica organizuje 1. januara tradicionalnu manifestaciju „Rakovica otvorenog srca“. Od 12.00 do 15.00, na platou ispred „Mekdonaldsa“ na Vidikovcu za decu i njihove roditelje spremljen je bogat zabavni program.\nMališani će moći da uživaju u besplatnoj novogodišnjoj dečjoj predstavi, a moći će i da se fotografišu sa maskotama animiranih junaka (Sunđer Bob, Miki Maus, Mini, Pepa Prase). Dvojica klovnova animiraće decu pravljenjem balona, dok će Deda Mraz deliti najmlađima slatkiše. Predviđen je i nastup dva kulturno-umetnička društva, Pevačkog društva „Prelo“, kao i dva rok benda Roser i ZzRok, a nastupiće i članovi Škole gitare „Čupavko“ i Škole engleskog jezika „Rainbow“.\nČitav program će voditi Prljavi inspektor Blaža. Svi mališani imaće priliku da uživaju u besplatnom klizanju od 11.00 do 13.00 na klizalištu koje se nalazi ispred „Mekdonaldsa“, a moći će i besplatno da uživaju u luna-parku koji se nalazi u blizini.\nKancelarija za mlade opštine Rakovica imaće postavljene štandove na kojima će prodavati crvene novogodišnje nosiće. Sakupljeni novac biće uplaćen u humanitarne svrhe.\nZemun – prvi put\nTradicionalna Ulica otvorenog srca, po prvi put, održaće se 1. januara i u opštini Zemun. Gospodska ulica i Veliki trg biće mesto na kome će novogodišnju radost, naročito najmlađima darivati Peđolino, klovnovi, mađioničari, glumci i animatori. Program počinje u 10.00 i sve do 15.00 trajaće jedna velika novogodišnja predstava.\nPrvi dan Nove godine važan je, svečan i nezaobilazan praznik i Ulica otvorenog srca je jedna od manifestacija koja je odavno prevazišla okvire Beograda i postala prepoznatljiv brend koji promoviše najhumanije vrednosti.\nSav prihod koji bude ostvaren, biće uplaćen na račun Instituta za zdravstvenu zaštitu majke i deteta „Dr Vukan Čupić“, konkretno za kupovinu aparata za praćenje vitalnih funkcija kod dece koja su smeštena na Odeljenje intenzivne nege.\nPrve nedelje Nove 2015. godine, 4. januara od 10.00, u Etno domaćinstvu Zornića kuća organizuje se manifestacija Selo otvorenog srca.\nProgram uključuje posluženje tradicionalnom hranom (krompir sa kajmakom pečen u starim pekarama, uštipci, kačamak, kotlovi sa kuvanim jelima, turšija, sirevi..), piće (kuvano vino, rakija, čajevi, sokovi na bazi prirodnih sirupa itd.). Najmlađi će imati prilike da uživaju u nastupima animatora Udruženja Čigra (Deda Mraz, klovn…), raznim dečijim radionicama, i druženju sa životinjama u mini zoo vrtu Etno domaćinstva. Ulaz je slobodan.\nPosebna atrakcija biće vožnja kroz imanje na specijalno pripremljenom traktoru, kao i takmičenje u pravljenju Sneška Belića (u slučaju snežnih padavina; poneti sanke!).\nPored održavanja prazničnog duha, porodične tradicije i druženja, manifestacija Selo otvorenog srca ima i humanitarni karakter. U cilju podizanja svesti i pomoći deci deci oboleloj od kancera, Etno domaćinstvo Zornića kuća i Udruženje za borbu protiv kancera kod dece Uvek sa decom organizovaće prodaju dečijih radova i prikupljanja dobrovoljnog priloga posetilaca.\nZa sve zainteresovane biće organizovan besplatan prevoz, sa polaskom ispred Skupštine grada Beograda/ turističko stajalište na Trgu Nikole Pašića. Prijave su obavezne na telefon 069/2540-254 ili etnozk@gmail.com.\nManifestacija Selo otvorenog srca se organizuje uz podršku Turističke organizacije Beograda, Udruženja za borbu protiv kancera kod dece Uvek sa decom, BS Tours-a i Gradske Opštine Barajevo. (Beoinfo / TOB)\nTagovidub etno selo zornića kuća grad otvorenog srca izlasci nova godina nova godina 2015 obrenovac rakovica ulica otvorenog srca vesti za dž zemun\nPrethodni Art bioskop Kolarac – repertoar za januar\nSledeći Besplatan parking za Novu godinu i Božić


POMOGNIMO. Anđela samo želi čizme i toplu sobu - Page 4\nPOMOGNIMO. Anđela samo želi čizme i toplu sobu\n10. januara, 2020 Vesti iz Srbije Napišite komentar\nIpak, njen najveći strah je da se Anđela ne razboli zato što spava u sobi punoj vlage, u kojoj sa svih strana duva, a ispucali zidovi i stepenice samo što se ne sruše, svaku noć moleći se da ne bude jake zime ni zemljotresa.\nDok razgovaramo sa bakom, mala Anđela lepih, krupnih, tužnih očiju skriva suze od našeg objektiva i na naše pitanje da li joj je hladno, s obzirom da je i u njihovom stanu minus, odgovara da će spavati sa bakom u krevetu kako bi im obema bilo toplije.\nTagovi: leskovac - pomoć\n(VIDEO) Evo kako je jedan Francuz u par minuta opisao Srbe na šaljiv način\nNapravio je razliku između Srba i Francuza kada pozovu goste. U Srbiji se spremi gomila hrane i pića, dok se u Francuskoj javi preko telefona da gosti kupe ono što im se jede i pije. Eloi je ipak odlučio da više ne zove nikoga kod sebe ,,Ozbiljno, toliko su gostoljubivi da je naporno imati goste,\n(VIDEO) Srpska reprezentacija dobila pojačanje iz Francuske\nSa 47 golova u najelitnijem evropskom klupskom takmičenju, srpski pivotmen je jedan od najvećih aduta francuskog sastava u borbi za Fajnal-for EHF Lige šampiona. Dokaz da Pešmalbek napreduje velikim koracima svedoči i sezona karijere koju igra u dresu Nanta sa kojim je došao do četvrtfinala EHF Lige šampiona gde ih čeka mađarski Vesprem. Izgleda da\n“Ogroman uspeh Srbije” javljaju svetski mediji. Torlak napunio prvu dozu Sputnjik V vakcine\n„U skladu sa ugovorima sklopljenim između Ruskog fonda za direktne investicije i Instituta Torlak, u Srbiji je u kratkom vremenskom periodu uspešno započeta proizvodnja vakcine Sputnik Ve. „Srbija je prva evropska zemlja koja je započela proizvodnju ruske vakcine“, rekao je direktor ruskog fonda Kiril Dmitrijev. BREAKING: #Serbia starts #SputnikV production! RDIF & Institute of Virology,\nLekar iz Nemačke, Srbin, doživeo neprijatnost prilikom ulaska u Srbiju\nNa zvaničnim stranicama Vlade i Ministarstva spoljnih poslova mogu de naći uslovi koje je propisala Vlada Republike Srbije, pa je po uslovima navedenim tamo, naš građanin ipak sam kriv za propisanu samoizolaciju. Uslovi za ulazak u Srbiju: Potvrda o vakcinaciji (sa dve doze, odnosno jednom dozom vakcine AsstraZeneca) izvršnenoj u Srbiji. I ko nije vakcinisan\nOBEZBEĐEN NOVAC ZA OPERACIJU MALE IVANE U TURSKOJ\nKao što znate juče smo preko našeg sajta uputili apel svim ljudima dobre volje da pomognu finansijski maloj Ivani koja je već u Turskoj i čeka sutra operaciju. Njena tužna priča traje već par godina i nadamo se da će uz Božiju pomoć petogodišnja Ivana da izađe kao apsolutni pobednik u najvažnijoj životnoj borbi. Ovim\nHITNO POTREBNA POMOĆ ZA MALU IVANU KOJA SE LEČILA U PARIZU\nSvi verovatno već znate priču Ivane Bjelogrlić, male devojčice iz Republike Srpske, za čije lečenje je tokom 2019. godine prikupljan novac. Onda je krajem 2019.godine ona, zajedno sa svojim roditeljima, Ninom i Jelenkom došla u Francusku radi lečenja u čuvenoj pariskoj bolnici Gustav Rusi. Njoj je ustanovljen karcinom bubrega i ona se godinu dana lečila\nGodinu dana od smrti “SRPSKOG VITEZA”. Srbi ga nikada neće zaboraviti\nKako je i sam govorio došao je na mesec dana à ostao punih 40 meseci. Za to vrijeme obavio je oko 3500 operacija u opštoj anesteziji u vrlo teškim uslovima. Bez vode, bez struje, sa manjkom medicinskog kadra, i opreme. Doktor Laza je nekada imao pauze od samo 15 minuta između operacija. Operisao je sa\n(VIDEO)Detaljan izveštaj sa putovanja Pariz – Srbija (09.april 2021.)\nKroz Austriju kao i kroz Nemačku nije bilo gužve na putu a kao što znate obavezna vam je vinjeta i maska je obavezna ako ulazite na benzinsku pumpu. Onda je na red došao izlazak iz Austrije prema Sloveniji ispred tunela Karavanke. Kao što ste videli Austrijanci kontrolišu kako ulazak u njihovu zemlju tako i izlazak.\nMinistar zdravlja Srbije razmišlja o obaveznoj vakcinaciji građana\nMinistar zdravlja Zlatibor Lončar naveo je i da se razmišlja o obaveznoj vakcinaciji protiv kovida-19, te ukazao da je to predlog struke, prenosi Nova S. “Oko toga se slažemo. To je predlog struke i radićemo na tome da to bude i kod nas”, rekao je Lončar. Najmanji odziv u Tutinu, Merošini, Žagubici, Pazaru Najmanji odziv\nZa ulazak u Srbiju, Srbima iz dijaspore obavezan PCR test ali ne i Albancima, Bugarima, Mađarima…\nU slučaju da ste strani državljanin obavezan vam je negativan PCR test ne stariji od 48 sati sem za državljane Republike Albanije, Bosne i Hercegovine, Republike Bugarske, Republike Severne Makedonije Crne Gore i Mađarske koji iz ovih zemalja ulaze u Srbiju. Iz svega napisanog može se zaključiti da, iako ste srpski državljanin a ulazite u


Vesti online / Srpski informativni portal / Nova era: Prvi u svetu kažu zbogom nafti\nNova era: Prvi u svetu kažu zbogom nafti\nKako je pokazao Nacrt tog zakona, ova odluka će se odnositi i na njene prekomorske teritorije. Reč je o prvoj takvoj odluci neke zemlje u svetu, primećuje Rojters.\nPredsednik Emanuel Makron želi da Francuska do 2050. postane "neutralna" i planira da zauzda emisije stakleničkih gasova napuštanjem fosilnih goriva za koje se smatra da pridonose globalnom zagrevanju.\nPrema Nacrtu zakona, Francuska više neće izdavati dozvole za istraživanja, a produživanje postojećih koncesija postepeno će se ograničavati i do 2040. ukinuti. Te godine Francuska planira takođe da ukine prodaju benzinskih i dizel automobila.\n"Tim zakonom zaustaviće se istraživanje ugljovodonika na našoj teritoriji, a postojeće koncesije neće biti produžene iza 2040. godine", stoji u Nacrtu toga zakona. Odluka je najvećim delom ipak simbolična zato što Francuska proizvodi svega oko šest miliona barela ugljovodonika godišnje, što predstavlja oko jedan odsto njene potrošnje. Francuska će nastaviti da uvozi i prerađuje naftu za svoje potrebe.\nU Francuskoj nikad do sada nije bila izdata dozvola za proizvodnju iz škriljca i biće je nemoguće dobiti nakon što zakon bude usvojen.\nZakon bi mogao da pogodi kompanije poput najveće francuske naftne kompanije Totala koja je prekinula naftna istraživanja u Francuskoj ali još uvek ima dozvole za istraživanja u francuskim prekomorskim departmanima poput istraživanja na moru uz obale Francuske Gvajane.\nIz Totala za sada nisu komentarisali spomenuti predlog zakona. Makron odlučno nastavlja sprovođenje ključnog sporazuma za suzbijanje klimatskih promena kojeg je prihvatilo 200 zemalja 2015. godine u francuskoj prestonici nakon što su se iz njega povukle SAD.\nU sklopu tih mera, Francuska do 2022. godine namerava da prestane da proizvodi električnu energiju pomoću uglja i da smanji na 50 odsto sa više od 75 odsto udeo električne energije proizvedene u nuklearkama, dok će prednost davati povećanom udelu obnovljivih izvora u miksu izvora za dobijanje električne energije.


U posebnom izvještaju Parlamentarne skupštine NATO-a o izazovima za mir i bezbjednost na zapadnom Balkanu, koji je predstavljen na Komitetu za odbranu i bezbjednost upravo okončanog 66. godišnjeg zasjedanja PSNATO-a, zemlje Saveza pozvane su da pomognu intenziviranju razgovora Beograda i Prištine i, kako se navodi, prevazilaženju političkog ćorsokaka u Bosni i Hercegovini.\nIzvještaj je pripremio francuski parlamentarac Jean-Charles Larsonneur.\nPrema tom dokumentu, države članice i parlamentarci Saveza moraju ojačati saradnju sa strateškim partnerima širom svijeta kako bi pomogli jačanju vladavine zakona u zemljama zapadnog Balkana.\nOvogodišnje zasjedanje PSNATO-a završeno je izborom američkog kongresmena Gerrya Connollya za novog predsjednika tog tijela.\nU radu završnog plenarnog zasjedanja, koje je ove godine radi pandemije virusa korona održano u online formatu, učestvovali su i članovi delegacije Parlamentarne skupštine Bosne i Hercegovine u PSNATO-a Asim Sarajlić i Nikola Lovrinović.\nPrema riječima sekretara Stoltenberga, NATO je jedino mjesto gdje se zemlje Evrope i Sjeverne Amerike svakodnevno sastaju.\n“NATO se mora još više koristiti kao forum za iskrene diskusije o širokom spektru bezbjednosnih pitanja”, poručio je Stoltenberg.\nUsvojena je i Deklaracija u kojoj je PSNATO-a dala podršku pokretanju sveobuhvatne modernizacije Saveza, čineći ga snažnim i politički ujedinjenim, jakim u vojnom pogledu i bolje opremljenim za jačanje globalnog mira i stabilnosti, saopćeno je iz Parlamentarne skupštine BiH.\nU Deklaraciji PSNATO-a, Savez se poziva da ažurira svoj strateški koncept kako bi taj koncept održavao promijenjeno bezbjednosno okruženje. Snaga NATO-a sada i sutra leži u njegovoj posvećenosti zajedničkim vrijednostima i transatlantskoj vezi, navodi se u Deklaraciji i dodaje da se NATO mora prilagoditi kako bi ispunio svoj osnovni zadatak kolektivne odbrane, istovremeno se braneći od novih prijetnji i nadolazećih izazova.\nTags\t#Parlamentarna skupština NATO


U okviru delatnosti Agencije za lekove i medicinska sredstva Srbije (ALIMS), jedan od značajnih zadataka se odnosi na obezbeđenje informacija zdravstvenim profesionalcima o registrovanim lekovima u obliku prikladnog stručnog vodiča pod nazivom Nacionalni registar lekova (NRL), koji je u R. Srbiji prvi put izdat januara 2006. godine.\nPred nama je štampano izdanje Nacionalnog registra lekova 2018, koje pruža osnovne informacije o lekovima za koje je ALIMS izdala dozvole za stavljanje u promet, kao i za lekove za koje su podneti zahtevi za obnovu dozvole za stavljanje u promet zaključno sa 31.10.2017. Tokom godine zdravstveni stručnjaci će biti obavešteni o nastalim promenama putem pretraživanja stranice ALIMS-a www.alims.gov.rs.\nRegistar lekova je sveobuhvatna stručna publikacija koja značajno doprinosi boljoj informisanosti o lekovima koji se mogu naći na našem tržištu, upućena zdravsvenim profesionalacima i stručnjacima iz oblasti farmacije i medicine. Lek na tržište Srbije dolazi nakon sprovedenog postupka ocene kvaliteta/efikasnosti/bezbednosti prema propisanim regulatornim zahtevima i važećim evropskim standardima, odnosno, nakon dobijanja dozvole za stavljanje leka u promet u R.Srbiji.\nPolazna osnova za izradu Nacionalnog registra lekova je baza lekova ALIMS, zasnovana na dokumentaciji proizvođača/nosioca dozvole za lek. Obzirom na činjenicu da je baza podataka značajno proširena, a da bi pretraživanje postalo jednostavnije, pripremljeni su i posebni spiskovi lekova prema određenim karakteristikama (lekovi pod dodatnim praćenjem, lekovi koji sadrže psihoahtivne kontrolisane supstance i drugo). U posebnim poglavljima su dati podaci o biljnim, tradicionalnim i tradicionalnim biljnim lekovima, kao i homeopatskim lekovima, a koji su prošli regulatornu procenu u ALIMS-u. Pregledno je dat abecedni spisak prema INN-u, spisak pomoćnih supstanci sa potvrđenim dejstvom, zatim definicije farmaceutskih oblika i drugo.\nNRL 2018 sadrži osnovne podatke o leku (ime, aktivni sastojak, farmaceutski oblik, jačina, ATC kod, pakovanje, rok upotrebe i uslovi čuvanja itd.), kao i obeležja o režimu izdavanja. Klinički podaci obuhvataju terapijske indikacije, doziranje i način primene, kontraindikacije, primenu u trudnoći i dojenju, upozorenja za vozače i prilikom upravljanja mašinama i drugo.\nZahvaljujući timu stručnjaka zaposlenih u Nacionalnom centru za informacije o lekovima i medicinskim sredstvima ALIMS-a, za svako izdanje registra lekova ulaže se veliki trud i angažovanje da se na osnovu relevantnih izvora podataka, pre svega na osnovu regulatorne dokumentacije i indeksiranih priručnika, iznesu sažeti i tačni podaci, odnosno informacije iz oblasti lekova, a sve u cilju obezbeđivanja uslova za efikasniji rad na propisivanju i izdavanju lekova i uspostavljanju bolje usluge bolesnicima. Radi se o stručnjacima koji imaju dugogodišnje iskustvo u oblasti informacija o lekovima i svakako ih treba pomenuti, s obzirom na trud i napor koji ulažu tokom pripremanja Nacionalnog registra lekova. To su autori Sofija Vrcelj-Jovanović , Vesela Radonjić, Ljiljana Đukić, Dragan Đurović, Mladen Bogdanović, Ivana Vukajlović, kao i tim stručnih saradnika i saradnika za tehničko-operativne poslove.\nBudući da su farmakoterapija i uvođenje novih lekova u praksi veoma dinamične oblasti, koje se svakodnevno menjaju i unapređuju, izdavač savjetuje korisnicima konsultovanje i drugih naučnih i stručnih izvora informacija iz oblasti lekova, jer je moguće da su neki podaci u međuvremenu promenjeni. ALIMS poseduje informacioni sistem, koji omogućava prisustvo poslednjih odobrenih informacija o leku: Sažetak karakteristika leka i Uputstva za lek na njegovoj zvaničnoj internet stranici.\nPosebno je zadovoljstvo istaći da ovogodišnji Nacionalni registar lekova 2018, nakon kraće pauze, ponovo izlazi u štampanoj formi, kao knjiga od približno 1300 stranica u novom formatu. Izdavač je Agencija za lekove i medicinska sredstva Srbije, dok je za izdavača direktor ALIMS-a, Saša Jaćović.\nNadamo se da će i ovaj registar lekova predstavljati odgovarajuću stručnu pomoć u radu kako sa lekarima, tako i sa farmaceutima i time doprineti ukupnoj zdravstvenoj zaštiti građana Republike Srbije.


"Na ovome trenutno radimo zajedno sa predstavnicima Vlade Srbije i za mesec dana imaæemo mnogo više informacija", rekao je Nedimoviæ prilikom obilaska poljoprivrednih gazdinstava na teritoriji opštine Novi Beèej, saopštilo je Ministarstvo.\nOn je kazao da su poljoprivrednici su proteklih 30 godina bili u nezavidnoj situaciji i da æe se to promeniti.\n"Ja sam ovde došao da prenesem ljudima da æemo u narednom periodu raditi na unapredjenju stoèarstva pošto nam je to jedan od prioriteta za 2019. godinu. Takodje prioritet su i mladi poljoprivredni proizvodjaèi. I ove godine za njih imamo grantove za poèetak poljoprivredne proizvodnje", rekao je Nedimoviæ.\nPokrajinski sekretar za poljoprivredu Vuk Radojeviæ kazao je da je mladim poljoprivrednicima pre svega potrebna finansijska pomoæ, zbog èega su pokrenuli Startupa program za poljoprivrednike do 40 godina za zapoèinjanje Agro biznisa.\nDodao je i da je pokrajinska vlada je preko sekretarijata za poljoprivredu izdvojila i znaèajne subvencije.\n"Nikada više para nije bilo za registrovana poljoprivredna gazdinstva. U odnosu na zateèeno stanje 2016. godine, za gotovo 50 odsto smo poveæali nivo novca namenjen za subvencionisana gazdinstva", rekao je Radojeviæ.\nOpština Novi Beèej takodje je izdvojila znaèajna sredstva za lokalna poljoprivredna gazdinstva, rekao je predsednik opštine Novi Beèej Saša Maksimoviæ.\n"Po prvi put æe ove godine opština Novi Beèej izdvojiti sredstva u budžetu i raspisati konkurs za subvencije mladim povrtarima, vinogradarima i voæarima. Oèekujemo da æe ovaj konkurs biti raspisan do kraja marta ove godine", rekao je Maksimoviæ i dodao da je opština izdvojila tri miliona dinara za tu namenu a da æe izdvojiti i dodatna sredstva rebalansom budžeta opštine.


Tivat će biti povezan sa 40 gradova\nTivat i nautičko naselje Porto Montenegro, ove sezone, biće povezani sa više od 40 gradova iz 20 država Evrope, ali i Bliskog i Srednjeg Istoka. Novi let, za koji brojni privrednici kažu da će obilježiti sezonu, jeste direktan let kompanije „flydubai“ koji će povezivati Dubai i Tivat, čime ovaj bokeški grad ulazi u avio-mrežu sa „zalivskom državom“ Ujedinjenih Arapskih Emirata, od 23. juna do 25. septembra, dva puta sedmično, ponedjeljkom i petkom, saopštili su kompanije „Adriatic Marianas – Porto Montenegro“. Od nedjelje 26. aprila ponovo kreće da saobraća sezonska linija Mančester - Tivat britanske kompanije Easyjet, a već 27. aprila Easyjet počinje i sa letom iz Londona za Tivat. Na toj relaciji saobraćaće i crnogorska nacionalna aviokompanija Montenegro Airlines, pa će Tivat u ljetnjoj sezoni čak pet puta sedmično biti povezan sa Londonom.\nLetovi iz Britanije već su prošle godine značajno uticali na broj i strukturu gostiju koja dolazi u Porto Montenegro, a najave za maj i jun ove godine izuzetno su optimistične.\n"Ovakvi strateški potezi su od velikog značaja za crnogorski turizam, posebno kad je riječ o periodu van sezone", istakao je PR i Marketing menadžer Porto Montenegra Danilo Kalezić.\n"Drago nam je što sa svojim klijentima možemo da podijelimo listu brojnih novih direktnih avio-linija koje će ove sezone povezivati Tivat i koje će olakšati dolazak turista na crnogorsko primorje. Narastajuća popularnost Crne Gore u inostranstvu, o čemu svjedoči i podatak da je lani skoro milion putnika prošlo samo kroz tivatsku vazdušnu luku, učinili su da menadžment aerodroma uvede niz novih avio linija i na taj način gostima zainteresovanim za ljetovanje u Crnoj Gori dolazak učini znatno lakšim nego ranijih godina", dodao je Kalezić.\nU utorak 28. marta kreće i sezonska linija Tivat – Brisel na kojoj će letjeti TUI Fly Belgium i Thomas Cook Airlines, a od 1. aprila i linija Tivat – Pariz na kojoj saobraćaju francuska Transavia i Montenegro Airlines\nUvode se nove linije sa Tel Avivom, ali i za Rim, Veronu, Dizeldorf, Ženevu, Brest, Sofiju i Burgas.\nZanimljivo je da će ovog ljeta za Tivat iz glavnog grada Moldavije Kišinjeva letjeti njihova nacionalna aviokompanija Air Moldova, Jermenia će saobraćati između Tivta i Jerevana, njihovog glavnog grada, dok će Small Planet Airlines uspostaviti sezonsku liniju iz glavnog grada Litvanije, Viljnusa.


Garnier Roll-on Mineral Action Control+ 50ml - Idealno.rs\nPočetna / Lepota i zdravlje / Parfimerija / Dezodoransi / Garnier Roll-on Mineral Action Control+ 50ml\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Garnier Roll-on Mineral Action Control+ 50ml i izberi najbolju. Dezodoransi iz kategorije Parfimerija je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Garnier Roll-on Mineral Action Control+ 50ml i vidi da li ti odgovara ili pogledaj druge proizvode brenda GARNIER. Opis i tehnički podaci proizvoda Garnier Roll-on Mineral Action Control+ 50ml se mogu razlikovati od onih u internet prodavnici u kojoj obavljaš kupovinu. Garnier Roll-on Mineral Action Control+ 50ml je dostupan u prodavnici po ceni, koja je navedena pored svakog prodavca u meniju "Prodavnice".\nGarantne uslove za Garnier Roll-on Mineral Action Control+ 50ml proveri u prodavnici u kojoj nameravaš da obaviš kupovinu. Slika za Garnier Roll-on Mineral Action Control+ 50ml je simbolična, zato se pre kupovine u prodavnici uveri da je proizvod isti.\nAntiperspirant roll on. Pomaže da koža ostane suva na dodir tokom 96h. Koža je suva na dodir tokom 96h Protiv znojenja Protiv iritacija Ne ostavlja bele tragove na odeći


U Sarajevu okrugli sto o statusu stanova iz fonda bivšeg FMO-a - Klix.ba\nStambena problematika boračke populacije, osvrt na stambeni fond prijašnjeg Federalnog ministarstva odbrane (FMO) tema je okruglog stola upriličenog danas u Sarajevu u organizaciji Udruženja penzionera vojnih osiguranika u FBiH i uz potporu Federalnog ministarstva za pitanja boraca i invalida odbrambenooslobodilačkog rata.\nPredsjednik Udruženja penzionera vojnih osiguranika u FBiH Ismet Harbinja istaknuo je da pitanje stambene problematike zaslužuje posebnu pažnju, s obzirom na to da trenutno ima oko 1.100 tzv. vojnih stanova koji nisu otkupljeni, a da je u protekle nešto više od četiri godine otkupljeno svega oko 400 takvih stanova, a čemu treba dodati još oko 600 stanova kod kojih postoji problem u vezi s uvođenjem u posjed.\nObraćajući se sudionicima skupa, Harbinja je podsjetio da su u proteklom periodu sačinjena odgovarajuća analiza te ostvareni kontakti s nadležnim organima i institucijama u BiH i FBiH, a sve radi ubrzanja procesa otkupa spomenutih stanova.\nPo njegovim riječima, poseban interes za rješavanje ovog pitanja pokazali su aktuelni saziv Vlade Federacije BiH i resorna ministarstva, što je rezultiralo donošenjem odgovarajućeg akcionog plana i formiranjem Komisije za razmjenu podataka sa Srbijom i Crnom Gorom.\nOva komisija bi trebalo da se prioritetno angažira na rješavanju statusa 60 stanova na koje se odnose apelacije vojnih osoba na službi u bivšoj JNA, podnesene Evropskom sudu za ljudska prava u Strasbourgu.\nSudionike okruglog stola pozdravio je zamjenik ministra pravde BiH Srđan Arnaut, ocijenivši da se radi o setu pitanja u čijem je rješavanju nezaobilazna uloga države te da treba insistirati na sistemskom pristupu svih nivoa vlasti, uključujući iznalaženje najoptimalnijih pravnih rješenja za izlazak iz trenutne situacije.\nRaspadom bivše SFRJ države sukcesori su preuzele upravljanje vojno stambenim fondom bivše JNA, a donošenjem Zakona o prestanku primjene zakona o napuštenim stanovima iz 1998. godine omogućen je povrat stanova prijeratnim nositeljima stanarskog prava na teritoriji BiH, osim kategoriji bivših oficira JNA (član 3a), koji su ostali u aktivnoj službi izvan naše zemlje poslije 14. decembra 1995., ili su stekli stanarsko pravo van teritorije BiH.\nInače, prestankom postojanja FMO-a (1. januara 2006.) pitanja u vezi s vojnim stanovima i poslovnim prostorima su "zamrznuti", a upravljanje i korištenje vojno-stambenog fonda FMO-a prešlo je u nadležnost Vlade FBiH, odnosno Službe za zajedničke poslove organa i tijela FBiH.\nKako je najavljeno, o spomenutim i drugim detaljima i nedoumicama vezanim za status vojnih stanova govorit će predstavnici nadležnih institucija, uključujući Vladu FBiH, Službu za zajedničke poslove organa i tijela FBiH, resorna ministarstva, Federalno pravobraniteljstvo...\nIzlaganjia, prijedlozi i zaključci okruglog stola bit će sadržani u naknadno izdatoj publikaciji.


"BiH ne može sama da riješi problem migrantske krize" - BIGportal.ba\n15 Januara, 2021 15 Januara, 2021 0692\nBroj migranata prema broju stanovnika daleko je najveći, a svi oni koji pokušavaju da nametnu priču kako je ova kriza humanitarno i pitanje dobre volje, strašno griješe i ne misle dobro, prije svega, građanima BiH – izjavio je Tegeltija za Euroblic.\nS jedne strane imate otvorene granice sa istoka, uključujući i zemlje EU koje praktično nesmetano puštaju migrante da ulaze u BiH, a onda ih samo zatvorite na granici BiH s Hrvatskom, gdje postavljaju razne prepreke kako bi ih zaustavili na putu ka Zapadnoj Evropi – rekao je Tegeltija.\nOn smatra da će završetkom kampa Lipa biti manje ili više stvorene pretpostavke za smještaj svih migranata u BiH, a da će, ako se i dalje bude insistiralo da se poveća broj migranata, poslije toga to vrlo teško moći kontrolisati.\nS druge strane, imali smo poruke iz institucija BiH da su migranti samo turisti koji proputuju kroz BiH i nije bilo nikakvih sporenja oko toga. Iz Federacije FBiH niko nije sporio tu priču da Srpska neće da prihvati migrante, a s druge strane se gledalo blagonaklono prema broju migranata – naveo je Tegeltija.\n“Savjet ministara i Ministarstvo bezbjednosti će realizovati one politike koje budu stvar kompromisa, a čini mi se da u ovom trenutku nemamo dogovor”, rekao je Tegeltija.\nPrema njegovim riječima, postignuta je saglasnost s ambasadorom EU i jasno je rečeno da su izgradnjom kampa “Lipa” i kampa “Ciljuge” u Tuzlanskom kantonu, te sa postojećim kampom “Blažuj”, zadovoljene potrebe svih migranata na teritoriji BiH i da u ovom trenutku nisu potrebni novi kampovi.\nTo nije bio slučaj ni sa jednom od zemalja koje su sada članice EU. Tamo su postavljeni neki uslovi iz oblasti takozvane vladavine prava, a većini tih zemalja to je bilo postavljeno kao uslov tek u trenutku pristupanja u punopravno članstvo – rekao je Tegeltija.


NOVI SKANDAL NAŠEG FUDBALA: Miodrag Ješić dobio batine od bivšeg igrača! • HAPPYTV.RS\nNOVI SKANDAL NAŠEG FUDBALA: Miodrag Ješić dobio batine od bivšeg igrača!\nUoči duela Pari Sen Žermena i Ludogoreca u Ligi šampiona, francuski mediji su iz nekoliko uglova skenirali klub iz Razgrada i celokupnu situaciju u bugarskom fudbala. Zbog toga je razgovor sa povodom bio i intervju sa Fabijenom Budarenom, francuskim vezistom koji je jedan deo karijere proveo u Bugarskoj.\nBudaren je sezonu 2007/2008 proveo u bugarskom Litkesu iz Loveča, za koji ga vežu lepe uspomene.\n"Fudbal u Bugarskoj nije loš, ali postoje samo tri ili četiri tima koji se bore za titulu. Ti klubovi igraju u Evropi, imaju dobru infrastrukturu, dok ostatak klubova još živi u komunističkom dobu, nemaju čak ni toalete u svlačionicama…"\nFrancuz je izneo i jedan detalj koji je svakako zanimljiv nama u Srbiji.\n"Ostao sam u Liteksu osam meseci i bilo mi je lepo. Ali onda je usledila smena trenera i došao je srpski trener Miodrag Ješić. Tražio mi je da mu platim da bih igrao. Pitao me je jednom, dvaput, triput i onda sam pukao na treningu. Pretrčao sam teren, došao do njega i udario ga. Posle toga sam bio suspendovan dva meseca i potom sam otišao na pozajmicu u Rumuniju", rekao je Budaren čija avantura u Bugarskoj je završena posle osam meseci.\nJešić je u nastavku sezone osvojio nacionalni kup sa Litkesom posle čega je otišao u rumunski Otopeni.


Selektor skenirao mlade "Lale" - Sportske.net\nSelektor skenirao mlade "Lale"\nSelektor mlade reprezentacije Srbije, Aleksandar Janković posmatrao je juče prvu proveru "Lala" na pripremama u Antaliji.\nVojvodina je poražena rezultatom 2-4 od ekipe Slovačkog, a naš stručnjak je izjavio kako je na licu mesta hteo da se uveri u formu Vuka Mitoševića, kao i eventalnim novim kandidatima za mladu selekciju Srbije.\nIako je rezultat po Novosađane bio nepovoljan, selektor je uveren da će Vojvodina napredovati sve više kako vreme bude odmicalo i dodaje da su oscilacije u igri sasvim uobičajene za ovaj deo priprema.\nUtakmicu je pratilo i dosta poznatih lica iz fudbalskih krugova Srbije.\nPored "Zvezdaša" Kirovskog i Mirića, u publici su bili Raka Marić, član uprave Radničkog 1923 i Radojica Božović.


MOS: "Želimo da rešavamo probleme, mladi su prioritet" - Sportske.net\nMOS: "Želimo da rešavamo probleme, mladi su prioritet"\nMinistarstvo omladine i sporta (MOS) Srbije saopštilo je danas da će ozbiljno razmotriti sve zahteve Inicijative mladih za ljudska prava da svi konkursi Ministarstva budu zakoniti i navelo da će prioritet u radu ministra Vanje Udovičića biti omladinska politika.\nInicijativa mladih za ljudska prava pozvala je danas ministra omladine i sporta Vanju Udovičića da zbog neregularnosti poništi konkurs za prijavljivanje članova za Savet za mlade.\nInicijativa je pozvala Udovičića i da obezbedi zakonit, pravičan i transparentan konkurs koji će obezbediti jednakost pri kandidovanju i omogućiti da se u Savet za mlade zaista izaberu najbolji kandidati.\n"Ministarstvo omladine i sporta ne samo da će ozbiljno razmotriti sve zahteve Inicijative mladih za ljudska prava, već će i pozvati na razgovor predstavnike te nevladine organizacije kako bi odmah, zajedno s njima, rešavalo sve probleme i nedoumice. Svi konkursi Ministarstva će biti zakoniti, pravični i transparentni", navodi se u saopštenju MOS-a.\nU saopštenju se ističe da se mladi sa pravom osećaju zapostavljenima i da MOS to želi da promeni.\n"Cilj nam je da menjamo stvari koje ne funkcionišu, kako bi se glas mladih daleko jače čuo i uvažavao u našem društvu. Zato će omladinska politika biti prioritet u radu ministra Udovičića, a sve inicijative mladih su dobrodošle", dodaje se u saopštenju.


Dodik sutra u Banjoj Luci s predsjednicima stranaka iz RS-a zbog najavljene inicijative SDA - Klix.ba\n23.1.2019. u 20:26\nPredsjedavajući Predsjedništva BiH Milorad Dodik održat će sutra u Banjoj Luci sastanak sa predsjednicima parlamentarnih političkih stranaka iz Republike Srpske.\nPočetak sastanka zakazan je za 15.00 sati u zgradi Vlade Republike Srpske.\n"Mislim da je veoma važno da Republika Srpska još jednom na tom nivou iskaže konsenzus o ovom pitanju. Zatražit ćemo zasjedanje Narodne skupštine ako bude podnesena inicijativa Ustavnom sudu BiH. Zatražit ćemo adekvatne mjere", izjavio je Dodik na konferenciji za medije u Istočnom Sarajevu.\n"Ako ste htjeli da istjerate Republiku Srpsku iz BiH, radite najbolji mogući posao", poručio je Dodik.\n"Možda su to htjeli. Ovo je kap koja je prevršila svaku mjeru. SNSD neće ulaziti u razgovore o formiranju vlasti sa partijama koje osporavaju Republiku Srpsku i njen naziv. Oni očigledno imaju neke svoje Srbe koji njima odgovaraju, iz prethodne strukture vlasti i zato igraju ovu igru", smatra Ddoik.\n"Ovdje se neko igra, ja se ne igram. Pozivam ih da sutra povuku ovo saopštenje i odustanu od bilo kakve inicijative takve vrste. Onda možemo da razgovaramo i nastavimo da radimo. Ukoliko inicijativa ne bude povučena, mi ćemo postupiti kako sam rekao - sastanak lidera", rekao je Dodik.\n"Ovo je rušenje ustavnog i dejtonskog poretka BiH. Ovo je tačka preko koje se ne može preći i ja je neću preći. Ne želim da neko na ovaj način omalovažava Republiku Srpsku. Nećemo čekati odluku Ustavnog suda, tražićemo svoje prijatelje, ja sam već kontaktirao neke", poručio je Dodik.\nMilorad Dodik SDA inicijativa o imenu RS


Rusija upozorava: poslaćemo trupe u Južnu Ameriku ako se pojačaju tenzije sa SAD - Princip | Princip\nAdded by Jelena Ilić on 14/01/2022.\nTags: Južna Amerika, kuba, NATO, pregovori, Rusija, Venecuela, Vojna baza, vojna intervencija\nRusija je u sporu sa Zapadom oko Ukrajine i širenja NATO-a zapretila da će se vojno aktivirati u Južnoj Americi, kada kada je ruski visoki diplomata odbio da isključi raspoređivanje trupa na Kubi i Venecueli ako tenzije sa Sjedinjenim Državama eskaliraju.\nZamenik ministra spoljnih poslova Sergej Rjabkov rekao je da ne može „niti da potvrdi niti isključi“ mogućnost da Rusija pošalje vojsku i vojnu tehniku u Latinsku Ameriku ako SAD i njeni saveznici ne ograniče svoje vojne aktivnosti na pragu Rusije.\n„Sve zavisi od akcije naših američkih kolega“, rekao je ministar u intervjuu za rusku televiziju RTVI, navodeći upozorenje ruskog predsednika Vladimira Putina da bi Moskva mogla da preduzme neodređene „vojno-tehničke mere“ ako SAD i njeni saveznici ne uspeju poslušati njene zahteve.1\nRjabkov je u ponedeljak predvodio rusku delegaciju u razgovorima sa SAD. Pregovori u Ženevi na relaciji NATO-Rusija u Briselu održani su zbog smanjivanja tenzija izazvanih dešavanjima u Urajini.\nRusija je negirala je da ima planove da napadne susednu zemlju. Kremlj je reagovao na tu sugestiju optužujući NATO da ugrožava njegovu teritoriju i zahtevajući da taj vojni savez nikada ne prihvati Ukrajinu ili bilo koje druge bivše sovjetske nacije kao nove članice.\nVašington i njegovi saveznici odbacili su ovaj zahtev, ali su se delegacije NATO-a i Rusije složile da ostave otvorena vrata za dalje razgovore o kontroli naoružanja i drugim pitanjima koja imaju za cilj smanjenje tenzija.\nObraćajući se novinarima u Vašingtonu, Džek Salivan, američki politički koji služi kao savetnik za nacionalnu bezbednost Sjedinjenih Država je napomenuo da dalji razgovori nisu zakazani, ali „spremni smo da nastavimo sa diplomatijom kako bismo unapredili bezbednost i stabilnost u evroatlantskom regionu“.\n„Podjednako smo spremni ako Rusija izabere drugačiji put“, dodao je on. „Nastavljamo da intenzivno koordiniramo sa partnerima o oštrim ekonomskim merama kao odgovor na rusko delovanje u Ukrajini”.\nUpitan o tome da Rjabkov drži otvorena vrata za baziranje trupa i opreme u Latinskoj Americi, Salivan je odgovorio: „Neću da odgovaram na buku u javnom komentaru. On je napomenuo da to pitanje nije pokrenuto tokom ovonedeljnih razgovora i dodao da ‘ako Rusija krene u tom pravcu, mi ćemo se time odlučno pozabaviti’ “.\nPutin je, u nastojanju da smanji vojnu aktivnost Zapada u istočnoj Evropi, tvrdio da bi NATO mogao da iskoristi ukrajinsku teritoriju za raspoređivanje projektila sposobnih da stignu do Moskve za samo pet minuta. On je upozorio da bi Rusija mogla da stekne sličnu sposobnost raspoređivanjem ratnih brodova naoružanih najnovijom hipersoničnom krstarećom raketom Cirkon u neutralnim vodama.\nNakon svojih prvih izbora 2000. godine, Putin je naredio zatvaranje vojnog nadzornog objekta na Kubi koji je izgradio SSSR u nastojanju da poboljša veze sa Vašingtonom. Moskva je intenzivirala kontakte sa Kubom poslednjih godina kako su rasle tenzije sa SAD i njihovim saveznicima.\nU decembru 2018, Rusija je nakratko poslala par svojih nuklearnih bombardera Tu-160 u Venecuelu u znak podrške venecuelanskom predsedniku Nikolasu Maduru usred pritiska Zapada.\nRjabkov je rekao da odbijanje SAD i njihovih saveznika da razmotre ključni ruski zahtev za garancijama protiv širenja alijanse na Ukrajinu i druge bivše sovjetske nacije otežava razgovor o koracima za izgradnju poverenja za koje Vašington kaže da je spreman da pregovara. „SAD žele da vode dijalog o nekim elementima bezbednosne situacije kako bi ublažile tenzije, a zatim nastavile proces geopolitičkog i vojnog razvoja, približavajući se Moskvi“, rekao je on. “Nemamo gde da se povučemo.”\nRjabkov je opisao vojna raspoređivanja i vežbe SAD i NATO u blizini ruske teritorije kao izuzetno destabilizujuća. „Stalno se suočavamo sa provokativnim vojnim pritiskom koji ima za cilj da testira našu snagu“, rekao je on, dodajući da se pita kako bi Amerikanci reagovali „ako naši bombarderi lete u krugu od 15 kilometara od nekih američkih baza na istočnoj ili zapadnoj obali“.2


Federacije novinara podržale Sputnjik nakon rezolucije EP - Sputnjik Srbija\n20:39 27 Februar 2020\n18:04 24.11.2016 Preuzmite kraći link\nU sredu je Evropski parlament usvojio rezoluciju pod nazivom „Strateške komunikacije EU kao suprotstavljanje propagandi trećih strana“, u kojoj postoji niz odredbi koje gotovo predlažu da se uvede cenzura ruskih medija.\n„Evropska federacija novinara je osudila rezoluciju kao korak ’demonizacije i cenzure‘, kao i razvijanje retorike Hladnog rata i kritikovala je neverovatno upoređivanje ruskih medija sa terorističkom organizacijom DAEŠ“, navedeno je u saopštenju te organizacije.\nPredsednik Međunarodne federacije novinara Filip Leru je uputio Sputnjiku zvanično pismo u kojem je izrazio podršku kao odgovor na pismo agencije sa potpisom glavne urednice Margarite Simonjan u kojem se traži podrška međunarodnih organizacija — Ujedinjenih nacija, Uneska, OEBS-a i „Reportera bez granica“.\nLeru je u sredu u komentaru za RIA Novosti naveo da je za rezoluciju glasalo 304 od 691 poslanika (179 je bilo protiv, a uzdržanih je bilo 208) i ocenio da je to odličan pokazatelj situacije.\nOn je naveo da dokument spominje konkretne ruske medije — RT i Sputnjik, što je, prema njegovoj oceni, veoma neobično.\nTim medijima, rekao je Leru, treba da bude pružena mogućnost da se zaštite od takvih optužbi pred Evropskim parlamentom.\nrezolucija protiv ruskih medija, podrška, Evropska federacija novinara, Međunarodna federacija novinara, Sputnjik, RT, Evropski parlament, Evropska unija, Rusija\n20:28 Litije širom Crne Gore, vernike u Podgorici predvodio ukrajinski mitopolit /video, foto/\n20:25 Ekskluzivni snimci ruskih specijalaca: Neustrašivi, odlučni, profesionalni /video/\n20:09 Mitropolit kijevski i cele Ukrajine predvodio litiju u Podgorici /video, foto/


Knešpolju četiri medalje na Banja Luka Openu – Radio Feniks\nKnešpolju četiri medalje na Banja Luka Openu\nRaF 16/09/2020 Knešpolju četiri medalje na Banja Luka Openu2020-09-16T10:47:29+02:00\nNa 16. Međunarodnom karate turniru “Banjaluka Open” 2020 u organizaciji “Karate kluba Sinđelić” Banja Luka, održanom u subotu 12. septembra u dvorani Borik, karatisti Dubičkog karate kluba “Knešpolje” osvojili su 4 medalje.\nOsvajači medalja su: Luka Babić – srebrna medalja u u konkurenciji 2012. i mlađi dječaci; Katarina Milun – zlatna medalja u konkurenciji 2011. i mlađe djevojčice; Slaviša Maletić – srebrna medalja u konkurenciji 2008. godište, i Maja Maletić – bronzana medalja u konkurenciji 2011. i mlađe djevojčice.\nTurnir je okupio 286 takmičara iz 27 klubova i to iz RS, Crne Gore, Hrvatske i FBIH.\n« Sedam medalja za KK Dinamik na Banja Luka Openu\nAMD Kozara organizuje 18. školsku biciklijadu »


Barake kod Zrenjanina u kojima su bili smešteni radnici iz Vijetnama (4. novembar 2021)\nNevladina organizacija Akcija protiv trgovine ljudima – ASTRA, ocenila je u petak, 19. novembra, da sve što je do sada učinjeno u vezi sa slučajem vijetnamskih radnika u Zrenjaninu ukazuje na upitnu sposobnost i volju državnih organa da u ovom slučaju postupaju onako kako im zakoni nalažu.\nOva organizacija navodi da se i pored vrlo jasnog zakonodavnog i institucionalnog okvira za reakciju državnih organa, do sada se beleže duboko zabrinjavajuće izjave i postupanja, čiji je cilj da minimiziraju ozbiljnost i kompleksnost situacije.\n“Smatramo da sve što je do sada preduzeto i izjavljeno pokazuje elementarno nepoznavanje nacionalnog zakonodavnog okvira, međunarodnih obaveza Srbije, kao i neznanje o fenomenu trgovine ljudima, te apelujemo na državne organe da pravovremeno i profesionalno reaguju u ovom slučaju”, ocenila je ASTRA.\nNakon što su mediji snimili teške uslove u kojima žive radnici iz Vijetnama, angažovani na izgradnji fabrike guma kineske kompanije Linglong kod Zrenjanina, 80 kilometara severno od Beograda, radnici su za RSE potvrdili da se sele iz neuslovnog kampa na nove lokacije.\nOsim loših uslova u kojima rade, vijetnamski radnici su medijima rekli i da su im po dolasku u Srbiju oduzeti pasoši, te da zbog toga ne mogu da se vrate u svoju domovinu.\nPremijerka Srbije Ana Brnabić je 18. novembra rekla da je inspekcija rada stalno na terenu i da je u sredu, 17. novembra, naloženo da se radnici izmeste i imaju bolje uslove. Premijerka Srbije u izjavi za B92 nije isključila mogućnost da su, kako se izrazila, napadi na fabriku Linglong organizovani protiv kineskih investicija.\nMinistar građevinarstva, saobraćaja i infrastrukture u Vladi Srbije Tomislav Momirović je 18. novembra potvrdio da vijetnamski državljani koji rade na izgradnji fabrike Linglong u Zrenjaninu spavaju u neuslovnim prostorijama, ali je dodao da su “jako dobro plaćeni”.\nBrnabić: Inspekcija naložila da se izmeste radnici iz Linglonga\nPrema njegovim rečima, inspekcije rada su izlazile na teren i “nisu našle nepravilnosti”. On je naveo i da je Vlada Srbije izrazila želju da pomogne da se vijetnamski radnici vrate u svoju zemlju ali da su svi to odbili i hoće da ostanu.\nOrganizacija ASTRA u saopštenju podseća nadležne na odredbe člana 388 Krivičnog zakonika Srbije koji se odnosi na trgovinu ljudima, a u kojem se kaže da je za korišćenje teških prilika drugih osoba i zadržavanje ličnih isprava u cilju eksploatacije njegovog rada zaprećena zatvorska kazna od tri do dvanaest godina.\n„Istovremeno podsećamo i da je prema definiciji Međunarodne organizacije rada, prinudni rad ’svaki rad ili usluga koju osoba vrši pod pretnjom kazne i za koji se ta osoba nije dobrovoljno ponudila’. Republika Srbija ima uspostavljen strateški, zakonodavni i operativni okvir i mehanizme za borbu protiv svih oblika trgovine ljudima, uključujući tu i radnu eksploataciju, sa jasno određenim nadležnostima i obavezama“, navodi se u saopštenju organizacije ASTRA.\nASTRA podseća da je izmenama Zakona o zaštitniku građana, kao jedna od funkcija ovog nezavisnog tela uveden i nacionalni izvestilac za trgovinu ljudima, sa ciljem da vrši nadzor na postupanjima institucija u ovoj oblasti.\n„U tom smislu, apelujemo i na kancelariju Zaštitnika građana da pojača nadzor nad postupanjima državnog okvira i nadležnih tela, bez davanja preuranjenih i ocena o nepostojanju elemenata krivičnog dela trgovine ljudima u ovom slučaju“, navodi se u saopštenju.\nASTRA navodi da je jedina institucija sa mandatom države za utvrđivanja statusa žrtava trgovine ljudima u Srbiji - Centar za zaštitu žrtva trgovine ljudima, te napominje da od njih očekuje hitnu reakciju u skladu sa ulogom i obavezama.\nIz kancelarije Zaštitnika građana je u četvrtak saopšteno da je delegacija Ombudsmana 17. novembra razgovarala sa predstavnicima Policijske uprave (PU) Zrenjanin, kao i sa radnicima i predstavnicima firme koja angažuje radnike iz Vijetnama, te da je zaključeno da svi angažovani strani radnici imaju urednu prijavu i radnu dozvolu.\nTakođe, Zaštitnik građana tražio je da se radnicima iz Vijetnama obezbede bolji uslovi smeštaja, a PU je informisala predstavnike ove institucije i da je o svemu obavestila Više javno tužilaštvo u Zrenjaninu kako bi utvrdilo da li je došlo do izvršenja nekog od krivičnih dela.\nRadnici iz Vijetnama su 17. novembra obustavili rad zbog loših uslova i neisplaćenih zarada. Oni su se solidarisali sa kolegom koji je dobio otkaz nakon što je za medije govorio o lošem položaju zaposlenih na gradilištu Linglonga. Nevladini aktivisti su 17. novembra, posle incidenta sa obezbeđenjem, uspeli da izvedu radnika "uzbunjivača" iz kruga fabrike.\nIz Linglonga su ranije saopštili da vijetnamski radnici nisu zaposleni u njihovoj kompaniji, već da ih je angažovala kompanija 'China Energy Engineering Group Tianjin Electric Power Construction (TEPC)' koja je izvođač radova.\nIz kompanije TEPC, koja ima ogranak u Beogradu, nisu odgovorili na pitanja Radija Slobodna Evropa (RSE) o uslovima pod kojima su vijetnamski radnici angažovani na gradilištu fabrike Linglonga.


Mačka sa bicepsima zbog kojih ćete se postideti\nJedna mačka pre nekog vremena postala je viralni hit otkako se pojavila na Reddit platformi napumpana kao za Mr. Olympia takmičenje...\nMeđutim, umesto da pitamo ovu malu macu da nam kaže koje su njene trening rutine i planovi ishrane, moramo naglasiti da ona nema nikakvog izbora kada se radi o njenoj nabildovanoj i mišićavoj figuri. Sudeći prema osobi koja je ovu fotografiju postavila, njegov ljubimac boluje od mišićne hipertrofije povezane sa mijostatinom.\nOvakva mišićna hipertrofija predstavlja retko stanje koje izaziva da životinje nastave sa izgradnjom mišića čak i kada za time nema nikakve potrebe. Mijostatin predstavlja protein koji naše telo proizvodi i koristi ga prilikom razvoja mišićnih ćelija, odnosno njihovog kontrolisanja. Većina tela su kreirana od konfliktnih signala koji nam govore da razvijamo mišiće ili sprečimo iste u rastu. Ovo je balans koji čini da većina nas izgleda relativno nromalno.\nMeđutim, ukoliko postoji deficit mijostatina u telu, onda je neko u mogućnosti da nagomila mišiće koji imaju mišiće i izgleda kao da ne izlazi iz teretane i spava na benč klupi. Krupna stoka, ovce, različite vrste ljubimaca i ljudi ponekada mogu imati nedostatak mijostatin proteina, a kako deluje ovo se može dogoditi i mačkama, kao što je evidentno po ovoj već proslavljenoj fotografiji sa Reddit platforme. Ovo je veoma retko stanje koje se može dogoditi tokom mutacija u genetskom procesu.\nKako zvanično objašnjenje glasi: "Svako od nas poseduje dve kopije gena koji kodira mijostatin. Nasleđivanje jedne mutirane kopije čini vas heterozigotom za gen, dok su životinje koje poseduju ovaj obrazac uglavnom mišićave i snažne, bez očiglednih abnormalnosti o kojima ljudi mogu da pišu izveštaje. Samo onda kada ste homozigotni, što znači da posedujete dve mutirane kopije, onda postajete neka vrsta anomalije".\nNajineresatnije je to što ova mišićna masa ne mora biti dobra stvar kada se radi o evolutivnoj perspektivi, jer iako bi se moglo pomisliti da ovakve superživotinje mogu nadjačati potomstvom svoje suparnike, a pojedine vrste zapravo mogu imati negativan uticaj sa priraštajem zbog ovih arnoldovskih primeraka. U suštini, najisplativije je imati samo jednu mutaciju gena, radije nego dve koje kreiraju sve ove mišiće.\nNajbrži vipeti i konji su heterozigotni i to je dokazano u odvojenim studijama. Tako da, uprkos tome što pojedini ljudi žele budu potpuno nagruvani, daleko je bojle da i dalje imamo makar malo mijostatina u našim telima.


Porše će štampati sedišta po meri vozača › Made-in-Germany.rs\nNemački Porsche je najavio da će svoje kupce obradovati uvođenjem još jednog noviteta. Reč je o 3D štampanim sedištima, a ideja je preuzeta od trkačkih automobila kod kojih su sedišta tačno prilagođena određenom vozaču.\nOvakva sedišta će biti štampana tako da vozaču obezbede unikatan osećaj i komfor, a sve detalje je moguće posebno dizajnirati i specijalno prilagoditi za konkretnog vozača, baš kao što se to radi u automobilskim sportovima, prenosi B92.\nU kompaniji kažu da je ova ideja još uvek na nivou koncepta, ali da već imaju planove za proizvodnju. Testovi su odlično prošli i prvi modeli koji će imati ovu mogućnost trebalo bi da budu 718 i 911, upravo oni na kojima su nova sedišta testirana, kažu u Poršeu.\nU kompaniji potvrđuju da bi proizvodnja 3D štampanih sedišta trebalo da počne već sledeće godine, ali za sada nisu naveli kolika će biti njihova cena.\nOd MiG na 21/03/2020 / AKTUELNO / Ostavite komentar\nŠtada u 2019. ostvarila rast prodaje od 12 posto


Srbija u polufinalu prvenstva Evrope - Soskanal\n» Srbija u polufinalu prvenstva Evrope\nObjavio Bojan Pavlović 29/09/2017 - 3:55\nUtakmicu u Nacionalnoj gimanstičkoj areni posmatralo je 300 gledalaca, a sudili su Onur Hosnut iz Turske i Vladimir Olejnik iz Rusije.\nSnažno, kvalitetno i superiorno od prvog do poslednjeg poena. Tako su igrale izabranice Zorana Terzića protiv Belorusije i prema očekivanju ostvarile plasman u polufinale prvenstva Evrope. Nijednog trenutka se nije postavljalo pitanje pobednika, a o tome govori i podatak da je Srbija rivalu prepustila ukupno 45 poena, odnosno prosečno 15 poena po setu.\nNa početku meča Srbija je povela sa 4:2, pa 7:3 i 11:7. Smanjila je Belorusija na 11:9, a Srbija potom povela sa 15:10. U nastavku je bilo 18:12, pa 19:15 i 22:15, a na kraju 25:19 za vođstvo Srbije od 1:0 u setovima.\nU drugom setu, Srbija je povela sa 5:2, a Belorusija smanjila na 5:4. Igralo se zatim poen za poen do 8:7, kada je Srbija povela sa 11:7, pa 14:8 i 17:10. U nastavku, Srbija je vodila sa 22:11, posle ukupne serije 8:1, a na kraju je bilo 25:12 za prednost Srbije od 2:0 u setovima.\nTreći set je počeo vođstvom Srbije od 6:1. Belorusija je smanjila na 7:5, a Srbija zatim povela sa 13:7, 18:10 i 23:12. Srbija je treći set dobila sa 25:14, a meč sa maksimalnih 3:0.


Devenport i Tasovac otvorili izložbu fotografija u Negotinu\nNEGOTIN - Šef Delegacije EU u Srbiji Majkl Devenport i ministar kulture i informisanja Ivan Tasovac otvorili su danas izložbu fotografija u Domu kulture u Negotinu, u okviru jubilarnih 50. Mokranjčevih dana.\n"Po podacima BBC-ja iz 2013. godine, 10 odsto svih fotografija ikada napravljenih, stvoreno je u poslednjih 10 meseci 2013., što govori o tome do koje mere se svet dramatično i brzo menja, sa jedne strane, a sa druge strane, kako vrednosti iz prošlosti, poput Mokranjca koga u ovim danima slavimo i ostaju potpuno večni i zapravo još više prisutni u čitavom svetu", poručio je ministar Tasovac.\nMinistar je rekao da ta izložba za temu ima uličnu umetnost i naveo interesantan fenomen.\nKako je naglasio, zahvalan je Kancelariji za EU integracije Vlade Srbije, koja je pokrenula taj konkurs.\n"Balans koji moramo da održavamo između naše prošlosti i savremenosti zapravo jedini pravi način kojim ćemo koračati u budućnost", rekao je Tasovac.\nDevenport je rekao da su Mokranjčevi dani veliki festival ne samo za Negotin, već i za celu zemlju, kao i da mu je čast što je u prilici da otvori pretpremijeru izložbe fotografija, koju će Beograđani videti tek 21. septembra.


Vučić: IPA fondovi važni za ubrzanje reformi - Izazov\nVučić: IPA fondovi važni za ubrzanje reformi\nRadio-televizija Srbije\t 15. jula 2021. 12:06\nVučić je u onlajn obraćanju na konferenciji o rezultatima i mogućnostima IPA fondova u Srbiji, pod nazivom "Srbija i EU: podrška razvoju i pregovorima o članstvu", kazao da Srbija ceni svaki evro koji je došao u našu zemlju iz Evropske unije dodajući da smatra da smo se do sada odgovorno ponašali prema toj pomoći koja nam je na raspolaganju kao zemlji koja je u procesu pristupanja.\n"Pred Srbijom je u odnosu na sedmogodišnji budžetski period je veliki zadatak, da obimna finansijska sredstva iskoristimo što je moguće bolje, da spremimo projekte da budu podrška našim reformskim aktivnostima i da tako doprinesu ravnomernijem razvoju naše zemlje", kazao je Vučić.\n"Zato ćemo uključiti sve naše potencijale, sve izvanredne ljudske kapacitete i već transformišemo obrazovanje u celoživotno učenje za porebe tržište rada, a koristeći digitalizaciju i zelenu tranziciju, pravednu i pravilno ciljanu", dodao je predsednik.\n"Važno nam je da svi budući projekti koji se budu finansirali iz budućih IPA projekata 2021 2027 u dogovoru sa EU usmerimo na ono što je u skladu sa našim nacionalnim reformskim ciljevima i što može da doprinese održivom razvoju celom regionu", kazao je.\n"Znamo da smo uspešniji zajedno i to nije nikakav naivni ideal političkog jedinstva, već osnova za razvoj kroz razmene kapitala, robe, ljudi, ideja u celom regionu", naveo je predsednik.\n"Srbija ni danas ne bi bila najsiromašnija članica EU"\nSkrenuo je pažnju na rezultate IPA 2 koja je obuhvatila finansijsku perspektivu od 2014. do 2020. godine i naveo da je EU naš najveći donator sa više od 3 milijarde evra bespovratne pomoći.\nPredsednik kaže da se u Srbiji sprovode reforme u svim najvažnijim oblastima, kao što su vladavina prava, energetika, poljoprivreda, infrastruktura…\nKazao je i da uz sprovođenje reformi, koje su bile teške, Srbija ni danas ne bi bila najsiromašnija članica EU.\nDodajući da su iznosi strukturnih fondova koje koriste zemlje članice Unije mnogo veći nego dostupni pretpristupni fondovi za zemlje u procesu pregovora, Vučić je kazao da nam je važno da i sada dok pregovaramo pokažemo otpornost privrede i društva.\n"Svakako ne bih voleo da Srbija i nakon 30 godina od članstva bude zemlja koja će koristiti strukturne fondove i zato sada jačamo našu otpornost, postavljamo na zdrave temelje naš rast i projektujemo održive ciljeve našeg razvoja", kazao je Vučić.\nIstakao je da je veoma važno to što se kroz IPA fondove finansira i povezanost u saobraćaju i naveo da tome treba da doprinese niz projekata poput autoputa Niš – Priština, uređenje plovnog puta Save i Dunava, razvoja železničke infrastrukture.\nPovezanost je princip koji je ugrađen i u druge oblasti, poput energetike, kazao je Vučić i dodao da su i u toj oblasti definisani projekti.\nKonferenciju "Srbija i EU: podrška razvoju i pregovorima o članstvu" organizuje Ministarstvo za evropske integracije, a osim predsednika Vučića obratićaju se i evropski komesar za susedsku politiku i proširenje Oliver Varhelji, ministar za evropske integracije Jadranka Joksimović i šef Delegacije EU u Srbiji Sem Fabrici.


Iran: Strani agenti ubili ljude - Sputnjik Srbija\n04:03 09 Maj 2021\n10:35 31.12.2017 (osveženo 10:52 31.12.2017) Preuzmite kraći link\nAmerička agencija prenosi da je agencija „Mehr“ javila da su se u gradu Dorudu u iranskoj pokrajini Lorestan demonstranti okupili na neprijavljenom mitingu koji se protegao duboko u noć, kao i da je prema tvrdnji predstavnika lokalnih vlasti ovo nelegalno okupljanje podstaklo sukobe u kojima je ubijeno dvoje učesnika protesta.\nRojters prenosi da je zamenik pokrajinskog guvernera Habibolah Hodžastehpur za iransku državnu televiziju izjavio da su na antivladine demonstrante pucali „strani agenti“, a ne policija.\n„Nasilni sukobi izbili su u subotu na nelegalnim demonstracijama u Dorudu i nažalost dvoje ljudi je ubijeno. Nijedan metak policija i bezbednosne snage nisu ispalili. Pronašli smo dokaze umešanosti neprijatelja revolucije, Takfiri grupa i stranih agenata u ovom obračunu“, rekao je Hodžastehpur\nRojters objašnjava da se pojam „Takfiri“ odnosi na sunitske ekstremiste, a posebno na DAEŠ.\nAmerički predsednik Donald Tramp podržao je proteste u Iranu i upozorio da „represivni režimi ne mogu da traju večno“.\n„Ceo svet razume da dobri građani Irana žele promene i da se iranski lideri, osim američke vojne sile, najviše boje iranskih građana“, napisao je Tramp sinoć na svom Tviter nalogu.\nOn je u sledećem tvitu napisao da „represivni režimi ne mogu da traju večno“ i da će doći dan kada će građani Irana imati izbor.\n„Svet gleda”, naveo je Tramp, prenosi Si-En-En.\nU nekoliko većih iranskih gradova tokom vikenda održani se protesti, a vlasti su saopštile da je oko 50 osoba uhapšeno.\ndemonstrancije, haos, agenti, Iran


Zbog velikog interesa otvaraju se novi smjerovi na Metalurško-tehnološkom fakultetu u Zenici - Portal 072info\nZbog velikog interesa otvaraju se novi smjerovi na Metalurško-tehnološkom fakultetu u Zenici\nAkademsku 2021/22. godinu Metalurško-tehnološki fakultet u Zenici obogatit će s dva nova odsjeka i to Zaštita na radu i zaštita od požara te Inženjerstvo zaštite okoliša koji će uz već postojeće smjerove ponuditi više izbora brucošima.\nNa Metalurško-tehnološkom fakultetu Univerziteta u Zenici trenutno su aktuelna tri studijska programa, a s obzirom na tržište rada, bilo da se radi o javnom ili privatnom sektoru, u ovoj visokoškolskoj ustanovi smatraju da je bilo potrebno proširiti studijske programe i na tržište po završenom studiju plasirati kadrove koji su spremni za rad i koji će imati gdje raditi.\nU razgovoru za Klix.ba dekan Metalurško-tehnološkog fakulteta Univerziteta u Zenici Farzet Bikić je kazao da će rasti potrebe za kadrovima kao što su inženjeri zaštite na radu i zaštite od požara te inženjerima zaštite okoliša, prvenstveno preuzimanjem legislative EU od domaćeg zakonodavstva.\n“Također, poslodavci moraju prema zakonu o radu provoditi mjere zaštite predviđene propisima o sigurnosti i zdravlju na radu. U cilju istraživanja tržišta rada za novim profilima zanimanja iz navedenih oblasti zaštite izvršeno je anketiranje značajnog broja uspješnih velikih i srednjih kompanija u Zeničko-dobojskom kantonu, a rezultati su potvrdili da postoji i da će postojati potreba za visoko obrazovanim kadrovima iz ovih oblasti”, kazao je Bikić.\nDodao je da pored poslovnog sektora postoji i širok spektar javnih ustanova, instituta, inspekcija, fondova, resornih ministarstava koji se bave zaštitom na radu, zaštitom od požara te zaštitom okoliša na različite načine.\n“Sve je to zavisno od njihove nadležnosti kao što su zakonsko regulisanje oblasti okoliša, kontrola zraka vode i tla, monitoring u provođenju i realizaciji zakonskih obaveza u kompanijama proisteklih iz Zakona o zaštiti okoliša i drugih propisa, itd. Potrebe za kadrovima inženjera zaštite na radu i zaštite od požara te inženjera zaštite okoliša sasvim sigurno prelaze granice našeg kantona”, dodaje Bikić.\nStudij su napravljeni s četverogodišnjim trajanjem, odnosno, s osam semestara, prema Bolonjskom sistemu 4+1+3 te će biti organizovani isključivo samo za redovne studente.\nPrethodni članakKARLEUŠA NADMAŠILA SAMU SEBE: Nije normalno kako dobro izgleda u minijaturnom bikiniju!\nSljedeći članakVELIKA TUGA: Srce naše Ameline Nadžak nažalost nije izdržalo


Srbija dobila novu socijaldemokratiju | Info | Srbija\nSrbija dobila novu socijaldemokratiju 0 Podeli Podeli na facebook Podeli na twitter Podeli na viber Pošalji na mail\nSrbija dobila novu socijaldemokratiju\n27.03.2011. / 17:34\nNa političkom nebu osvanula je još jedna partija levog centra - Nova socijaldemokratija Srbije kao partija „čistih ruku i obraza" kojoj je "čovek na 1. mestu".\nSrbiji je potrebna obnova političkog vođstva, izjavio je danas lider nove stranke na političkoj sceni Srbije Dušan Janjić na osnivačkoj skupštini Nove socijaldemokratije Srbije (NSD).\nPrema njegovim rečima, to će biti partija levog centra, koja ima snage da se uhvati u koštac sa naraslim problemima Srbije, a njeno geslo je: "Čovek na 1. mestu".\nNova partija će okupiti, kako je istakao Janjić, ljude "čistih ruku i obraza".\nCilj NSD, prema rečima njenog lidera, je bolja i moderna Srbija, imućnih ljudi.\nJanjić je istakao da aktuelna vlast Srbije nema viziju kuda vodi zemlju i da odatle potiču njene pogrešne procene, koje su dovele do političke i ekonomske nestabilnosti.\n"Vođstvo je ono koje državu gura u propast i vođstvo je ono koje državu može da povede napred, rekao je Janjić, dodajući da je vreme za obrt u Srbiji."\nOn je istakao da cilj NSD nije revolucija i pobuna, već pritisak na vlast da bude odgovorna i da do izbora dođe kroz normalne tokove, a ne kroz vanredna stanja.\nU Srbiji nema uslova za izbore, nema kontrole finansiranja stranaka, niti slobode medija, ocenio je Janjić. n je predočio da će NSD uskoro Srbiji predstaviti tim uglednih i odgovornih ljudi - vladu u senci.\nOni će potvrditi da se može bolje, rekao je Janjić i dodao da će raditi na novom ustavu, u kojem će biti garantovana privatna svojina.\nBorićemo se za ukidanje partijske države, koja je podloga za korupciju, naveo je on.\nBiračko telo na koje NSD računa su razočarani ljudi, bivši srednji sloj, lekari, administracija, ali i privatni vlasnici u agraru i privrednici, a Janjić tvrdi da je prema anketama za tu novu političku ponudu i do 18 odsto birača.\nJanjić vidi sebe kao predsednika Srbije i, kako je izjavio, radi na tome.\nNovu socijaldemokratiju podržao je u ime privrednika Zoran Drakulić, koji je poručio da je izvoz jedina šansa Srbije.\n"Ukupne investicije ubuduće moraju da idu ka proizvodnji i ka izvozu, koji bi trebalo podići na 20 milijardi dolara,sa sadašnjih šest milijardi dolara vrednog izvoza Srbije", predočio je on.\nNije problem privući investitore, rekao je Drakulić, ali hitno moramo da smanjimo javni sektor i da aktiviramo privatni.\nNa osnivanju NSD je podržao lider pokreta Bogata Srbija Zaharije Trnavčević, koji je ocenio da nova stranka ukazuje da u Srbiji postoji nova energija za preporod Srbije.\nGlavni cilj, za koji ćemo se zalagati, jeste da Srbijom upravljaju kompetentni ljudi- vizionari, rekao je Trnavčević.\nOn je napomenuo da je aktuelna vlada, po dolasku na vllast 2008. godine, u Srbiji zatekla bolje stanje, a sada je nezaposlenost porasla, a životni standard je od tada opao.\n"Ovo stanje u kojem smo nije naš usud, već posledica lošeg upravljanja ovom zemljom", zaključio je Trnavčević.


Pogledaj temu - Deonica Koridora 11 najskuplja na svetu? • Aleksinac.Net Forum\nDeonica Koridora 11 najskuplja na svetu?\nod agvozden » Pon Sep 17, 2012 11:39\nAutoput Ljig-Preljina, dužine 40,36 kilometara, koštaće Srbiju 308 miliona evra, iako je realna cena 70 miliona evra manja.\nKako "Press" saznaje, to je posledica činjenice da je izgradnja autoputa, koja se finansira iz azerbejdžanskog kredita, ugovorena bez prethodno spremljene projektne dokumentacije i tendera.\nNa to je nedavno upozorio ministar građevine i urbanizma Velimir Ilić, a sa njim se slažu i domaći putari. Svi oni pitaju se zašto je bivša vlada sklopila tako nepovoljan aranžman.\nMinistar građevine Velimir Ilić tvrdi da put Ljig-Preljina treba da košta oko šest umesto 7,7 miliona evra po kilometru. Plus, pošto se put gradi iz kredita Azerbejdžana, bio je uslovljen time da posao radi njihova firma, a Srbija će narednih 15 godina morati toj državi da vraća pozajmljenih 308 miliona evra s kamatom od četiri odsto.\n"Cena je znatno veća u odnosu na cene koje dobijamo za druge deonice po Srbiji. Na primer, jedna kineska kompanija ponudila je da gradi sličnu deonicu, od Obrenovca prema Ljigu, za šest miliona evra po kilometru. Napravićemo analizu cena na ovom putu, ali mislim da je umesto 7,7 miliona evra realna cena upravo šest miliona evra po kilometru", kaže ministar Ilić.\nKako "Press" saznaje, pre potpisivanja ugovora nije postojala nikakva projektna dokumentacija, pa se nije znalo ni koji će materijali i mašine biti potrebni. Može se čuti i da "Az vir" tek ovih dana skuplja projekte za gradnju puta.\nIlić kaže da ne zna zbog čega je ugovor potpisan na taj način i bez planova, ali da će morati da se nađe jeftinije rešenje.\n"Uradićemo neko pretprojektovanje deonica kako bi cena bila niža za oko 60 miliona evra. Nažalost, taj kredit je potpisan i svi ugovori će morati da budu izvršeni", objasnio je on.\n"Press" je pokušao da od nadležnih dobije odgovor zašto je ugovorena tako visoka cena, ali bezuspešno. Obratili smo se ministru saobraćaja Milutinu Mrkonjiću, koji je u vreme potpisivanja kredita bio resorni ministar, ali su pitanja prosleđena "Koridorima Srbije".\nU toj firmi su novinarima rekli da oni nisu dogovarali cene jer se radi o međudržavnom ugovoru, koji oni nisu ni mogli da sklope.\nU azerbejdžanskoj firmi "Az vir" odmah su objasnili da ne odgovaraju na novinarska pitanja.\nSekretar za građevinu Privredne komore Srbije Goran Rodić izjavio je za list da je sumnjivo to što je ceo posao dogovoren bez projektne dokumentacije.\n"Kada se ugovaraju takve deonice, glavni projekat, predmer i predračun moraju biti kompletno gotovi. Prema iskustvu, cena ne sme da odstupa više od 10 odsto od tog predračuna. Ugovaranje "đuture" jako je skupo, a sigurno je da 7,7 miliona evra nije realna, već previsoka cena. To je sve mogla da izvede i naša operativa, tako da ostaje nejasno zbog čega smo ušli u tu priču", kaže Rodić.\nSa Azerbejdžancima je dogovoreno i da 49 odsto radova obave domaće firme. Direktor "Puteva Užice" Milan Bojović, međutim, tvrdi da je „Az vir" našim "Koridorima Srbije" trebalo da predloži spisak domaćih građevinaca, ali da to još nije završeno.\n"Zbog toga "Az vir" još nije dobio avans od nekih 38 miliona evra, jer pre toga mora da potpiše ugovore sa domaćim firmama. A znam da oni od naših izvođača traže da rade po cenama 30 odsto nižim od realnih, što je neprihvatljivo za velike firme koje plaćaju sve obaveze prema državi.\nAko nešto vredi milion evra, oni od domaćih firmi traže da rade za 700.000. Ja nisam hteo da spuštam cenu više od 20 odsto, zbog toga i ne radimo na toj deonici", objasnio je Bojović.\nOn kaže da Azerbejdžanci zbog toga za podizvođače uzimaju uglavnom manje građevinske firme iz Srbije, koje su spremne da prihvate sve uslove samo da dobiju posao.\n"Ja neću tako da radim jer je to bezobrazluk. "Az vir" nije dobio taj posao na tenderu već direktno, i umesto da imaju zaradu od 10 odsto, oni traže 30 odsto. A kredit ćemo svi mi morati da otplaćujemo Azerbejdžanu", kaže Bojović.\nKako prenosi "Press" portal Eurasianet.org objavio je nedavno da je azerbejdžanska pozajmica Srbiji druga po veličini, posle Gruzije, koju je ta zemlja ikada odobrila.\nMeđutim, analitičarima nije baš najjasnije zbog čega je ta država dala tako veliku pozajmicu Srbiji a da njihovi zvaničnici to nisu objasnili javnosti.\n"Problem je što je proces veoma netransparentan i nije jasno kako je vlada kalkulisala rizik i sposobnost Srbije da otplati kredit", rekao je Togrul Juvarli, ekonomista iz Bakua, prenosi "Press".


nedelja, 29 jul 2018 20:28\nRezanjem slavskog kolača i otvaranjem izložbe „Ikone Banatske eparhije“, uz umetnički program Hora „Iskon“ i muziku „Kovinskih bećara“, 25. jula u Centru za kulturu Kovin otpočeo je trodnevni svečarski program posvećen obeležavanju slave Kovina, Sabora svetog arhangela Gavrila.\nPozdravljajući prisutne sugrađane i goste, direktor Centra za kulturu Milivoj Grčić naglasio je zadovoljstvo zbog činjenice da će baš u dane slave Kovinci moći da vide tako vrednu postavku, zahvaljujućima prijateljima iz Narodnog muzeja u Vršcu i s blagoslovom Njegovog preosveštenstva episkopa banatskog g. Nikanora. U slovu o izložbi se, između ostalog navodi:\n- Predstave Gospoda Isusa Hrista, Presvete Bogorodice, svetitelja, anđela i apostola koji krase neke od ovih ikona, nekada su bile deo ikonostasa ili celivajuće ikone u mnogim, uglavnom seoskim crkvama širom Banata, pa tako osim u Kovinu i u Pločici, Mramorku, Dolovu, Zagajici, Perlezu...\nU nastavku programa nastupio je Hor duhovne muzike „Iskon“. O svakoj od svečanih pesmama koje su izveli, uvodnu priču dao je, u ulozi naratora, profesor Nikola Ljuboja.\nSveti čin rezanja kolača obavili su sveštenici parohija kovinskog Hrama Sabora svetih arhangela, protonamesnik Dušan Vasić i protojerej-stavrofor Živanko Popović, u prisustvu domaćina – članova saveta Prve i Druge MZ Kovin, predstavnika organizacija, udruženja, lokalne samouprave, građana. U ime domaćina slave, prisutne je posebnim obraćanjem pozdravio predsednik Saveta Druge MZ Kovin, Jovan Sudar.\nSvečanom činu i otvaranju izložbe prisustvovao je, u ime Opštine Kovin kao pokrovitelja programa obeležavanja slave, predsednik Skupštine opštine Kovin, Zoran Bradanji.\nKako red i običaji nalažu, veče se završilo uz svečarsko posluženje, ovoga puta u ambijentu terase Centra za kulturu, uz muziku „Bećara“, bez čijeg nastupa već više od 40 godina Kovinci ne mogu da zamisle nijedno okupljanje niti druženje.\nViše vesti iz ove kategorije: « Četvrto okupljanje izviđača u Mramorku Nagradna igra "Ljubavni kutak" »


NOVI STANOVI ZA IZBEGLIČKE PORODICE U PARAĆINU (VIDEO) | Info centrala\nNaslovna Društvo NOVI STANOVI ZA IZBEGLIČKE PORODICE U PARAĆINU (VIDEO)\nNOVI STANOVI ZA IZBEGLIČKE PORODICE U PARAĆINU (VIDEO)\n„Imamo dva kupatila, dobili smo nameštenu kuhinju, samo da se uselimo, stavimo malo stvari i već možemo da se uselimo narednih dana i presrećan sam stvarno“, rekao je Rundek.\n„Danas, bez ovog i objekta u Golubincima, imamo rešenih 3.700 izbeglica, nastavićemo intenzivno da radimo, to je nešto što će i narednih godina biti naš prioritet“, rekao je Odalović, obraćajući se izbeglicama.\n„Sve ovo je predugo trajalo, ali nije samo problem krov nad glavom, još mnogo je problema koje izbegilce moraju da reše, ima puno otvorenih pitanja u krajevima odakle ste, koje treba rešiti, mnogo je prepreka koje vam se postavljaju, posebno u Hrvatskoj, ali mi ćemo raditi svoj deo posla“, rekao je Odalović.\nPaunović je istakao da će opština Paraćin i dalje intenzivno raditi, „dok god bude trebalo“ na zbrinjavanju izbeglica, koji su svoje utočište našli ovde.\nPrethodni tekstŽena poginula, vozač pobegao s lica mesta\nSledeći tekstPALMA : POLJOPRIVREDNI PROIZVOĐAČ JE GOSPODIN POLJOPRIVREDNIK, A NE SELJAK\nNastavlja se asfaltiranje u paraćinskoj opštini